Leyla Novruzi: İndi İran azərbaycanlılarının öz dilində kinosu var\nRejissor Leyla Novruzi.\nOxu zalının müsahibi ərdəbilli gənc rejissor Leyla Novruzidir. Bu yaxınlarda Təbrizdə onun “Mən İsmətəm” adlı sənədli filminin premyerası olub. Leyla Novruzi filmindən, İran Azərbaycanının kinosundan və qadın rejissorların üzləşdikləri çətinliklərdən danışır.\n- Leyla xanım, mümkünsə, oxucularımıza özünüz haqqında məlumat verərdiniz. Kinoya marağınız necə yarandı?\n- Mən 1989-cu ildə Ərdəbil şəhərində anadan olmuşam. İki şeir və bir hekayə kitabım var. Incəsənətə, kino sahəsinə 15 yaşımda qədəm qoymuşam. Uşaqlıqda sakit idim. Heç kimlə işim olmazdı. Öz xəyallarımda yeni dünyalar yaradıb orda yaşayardım. Qonaq gedəndə bir yerdə oturub böyüklərin sözlərinə diqqətlə qulaq asardım. O söhbətlər və xatirələr indi məni yaratmağa çox ruhlandırır. Çünki gerçək tariximizi bilirəm və ata-babadan qalan sözlərdən istifadə eləyib təzə bir formada və indiki zamanda yenilik yaratmaq istəyirəm. Bu mənim üçün bir vəzifədir. Bir tərəfdən də kino dili dünyada ən irtibatlı dildir, yənı bir söz demək və bir mesaj vermək üçün ən yaxşı dildir.\nƏgər maliyyə durumum yaxşı olsaydı, bütün ömrümü hekayə yazmağa və kino çəkməyə həsr eləyərdim.\nVə əlbət ki, kino həyəcanlı bir sənətdir. Onun gücü xəyal olmasındadır ki, bu, mümkünsüz şeyləri mümkün etməyə imkan verir. Mən müxtəlif işlərlə məşğul olmuşam: memarlıqdan tutmuş fotoqrafçılığa, xəyal gücü tələb edən sənətlər, jurnalistikaya, şeir yazmağa qədər...\nGənc rejissor Leyla Novruzi.\nAncaq kino və hekayə yazmaq ən sevdiklərimdi. Hekayəni ona görə sevirəm ki, kinonun çərçivəsidir. O olmasa, kino olmaz. Əgər maliyyə durumum yaxşı olsaydı, bütün ömrümü bu iki sənətə həsr eləyərdim. Amma indiki halda hobbidən əlavə gərəkdir ki, çörək də yeyəm! Bu üzdən başqa işlərlər də məşğul oluram və bu, məni yaradıcılıqdan çox uzaq salır. Keşke insan yemək yeməyə məcbur olmazdı!!\nBuna da bax: Təbrizdə azərbaycanlı qadın rejissorunun filmi təqdim edilib\n- Bu yaxınlarda Təbrizdə "Mən İsmətəm" filminizin premyerası oldu. Amma bildiyim qədərilə onu çoxdan çəkmisiniz. Film, ekranlara niyə belə gec çıxdı?\n- Biz bu filmi bir il öncə çəkməyə başladıq. Sənədli film olduğuna görə və maliyyəsizlik ucbatından çəkimi zaman apardı. Film üç mövsümdə çəkilib. Çünki əsas qəhrəmanın həyatını göstərirdik. Montaj da bir az vaxt aldı. Film, demək olar ki, iki aya yaxındır bitib. Təbriz premyerası çox yaxşı keçdi. İndiyə qədər çox yaxşı qarşılanıb. Ümid eləyirəm, digər premyeralar da seyirçilərin və heyvansevərlərin diqqətini çəkər. Ətraf mühitimizi qorumaq üçün bu filmi çəkmək bizim vəzifəmiz idi və çəkdik. Ümid eləyirəm, filmi seyr edəndən sonra ətraf mühitə daha məhəbbətlə yanaşarıq.\nLeyla Novruzinin "Mən İsmətəm" filminin treyleri.\n- “Mən İsmətəm” filminin çox önəmli cəhətləri var – o, azərbaycan dilində çəkilib, əsas qəhrəman qadındı və o, küçə heyvanlarının qayğısına qalır. Yəni film üçün asan yol seçməmisiniz. Bu filmin ideyası necə yarandı?\nLeyla Novruzinin "Mən İsmətəm" filminin Təbrizdə premyerasından sonra çəkilmiş foto.\n- Bəli, çox çətin bir filmdi və qrup gerçəkdən zəhmət çəkdi. Bu filmin ideyasını Məhəmməd Alimuradi bəy mənə verib. 49 yaşlı qadının heyvanlara bəslədiyi sevgi məni çox maraqlandırdı. Biz bir il bu qadınla yaşadıq.\nSizcə, pişiyi ayaqlarının üstünə uzadıb ona laylay oxuyan bir qadın film deyilmi?\nMən görürdüm ki, hər vəziyyətdə onun fikri sahibsiz heyvanların yanındadı. Sizcə, pişiyi ayaqlarının üstünə uzadıb ona laylay oxuyan bir qadın film deyilmi? İsmət xanımın yaşamı gerçəkdən bənzərsizdir. O, bir şeirdir. Təbrizin küçələrində sahibsiz heyvanlara analıq eləyir. Bəzi insanlar buna görə onu incidir. O qadın kirayə evdə, imkansızlıqdan əziyyət çəkərək yaşayır, amma hər gün heyvanlara çörək alır, sübh saat 7-dən gecə 9-a qədər onlara yemək, dərman verir, hətta heyvanlarla danışır. Biz bunları filmə çəkmişik.\n- Mümkünsə, bir qədər də İranın azərbaycandilli kinosu haqqında məlumat verərdiniz. İranda nə zamandan azərbaycanca filmlər çəkilməyə başladı, məşhur azərbaycanlı rejissorlar və aktyorlardan kimlər var?\n- İranda ilk sinema salonu 1900-cü ildə Təbriz şəhərində olub -“Soli” adıyla tanınıb. Yəni Lümyer qardaşlarının ilk filmlərinin nümayişindən 5 il sonra. İranın ilk operatoru Xan Baba Motəzedi də təbrizlidir. İran Azərbaycanında çəkilən ilk filmlər “Məşhədi İbad” və “Arşın mal alan”dı ki, Səməd Səbahi onları Azərbaycan əsərləri əsasında çəkib. Iranda hakimiyyət dəyişikliyindən sonra, yəni ikinci Pəhləvinin hakimiyyəti dövründə İran kinosunda türkcə filmlər haqqında məlumat yoxdu. Demək olar ki, islam inqilabına qədər heç bir film məkan olaraq bütünlüklə İran Azarbaycanında çəkilməyib. Ancaq İran kinosunun ən yaxşı oyunçuları azərbaycanlılardı. Məsələn: Behruz Vusuqi, Ququş, Dariyuş İqbali.\nİranda İslam inqilabından sonra azərbaycanca ilk filmləri çəkən rejissorlardan biri Rza Siami.\nBunlar Iran sinemasında 1978-ci ilə qədər ən önəmli rolları oynayıblar və bir çox filmlərin uğur qazanmasına səbəb olublar. Ancaq islam inqilabından sonra, yənı 1979-cu ildən bu yana hökumətin başqa mədəniyyətlərə və xalqlara dəyər verməsi – ki, bu, inqilabın faydalarından biri idi - kinoda yeniliklərin yaranmasına səbəb oldu. Azərbaycanda filmlər çəkildi, güclü rejissorlar meydana çıxdılar. Məsələn: Rəsul Mollaqolipur, Yədullah Səmədi, Həsən Məhəmmədzadə. Onlar filmlərinin əksəriyyətini Azərbaycanda çəkirdilər. 1981-ci ilə qədər azərbaycanlılara aid olan filmlər fars dilində çəkilir, bəzən bir neçə azərbaycanca dialoq olurdu. 1981-ci ildə çəkilən “Vüsal günləri” adlı film Azərbaycan türkcəsində istehsal olunan ilk filmdir. Bu filmin ssenari müəllifi və rejissoru Riza Siami bəydir. Riza Siami, Sədra Əbdullahi, Rəhbər Qənbəri, Nəqi Neməti, gənc nəsildən Riza Cəmali, Ərk qardaşları, Fərhad Eyvəzi, Haydə Muradi, Həmid Əzizi və digərləri İran Azərbaycanının ən önəmli rejissorlarıdılar. Bu kino son illərdə xeyli inkişaf edib. İndi Iran Azərbaycanına aid olan azərbaycanca kino var və əgər o, himayə olunsa, yeni bir dalğa yarana bilər.\n- Siz həm qadınsınız, həm də azərbaycan dilində çəkirsiniz. Sizin kimi bir rejissorun İranda hansı perspektivləri var? Ümumiyyətlə, orda bir qadın rejissoru hansı çətinliklər və fürsətlər gözləyir?\nƏgər İranın məşhur rejissorlarının filmlərinə diqqət eləsək, hamısında şeir olduğunu görərik.\n- İran kinosu şeir kinosudur. Əgər İranın məşhur rejissorlarının filmlərinə diqqət eləsək, hamısında şeir olduğunu görərik: Abbas Kiyarostəmi, Sohrab Şəhid Sales, hətta Əsgər Fərhadidə də. Çünki şeir İranın kökündə var. Bir qadının dünyaya baxışı özü bir şeirdir. Samira Mahmalbaf, Təhminə Milani kimi qadınlar İranın iftixarıdılar. Məncə, bu şeir, poetika onların filmlərində daha dərin yer alsa, indikindən də güclü ola bilərlər. Şeir İran kinosunun gücüdür.\nMən bu sənətdə fəaliyyətimə təzə başlamışam və kinonun dilini indi öyrənirəm. Ancaq bu qısa zamanda o qədər çətinliklər görmüşəm ki! Məncə, incəsənətlə məşğul olan bir qadını rahat buraxsalar, o, ən gözəl dünyaları yaradar. Əgər hər qadının ayda çox yox, sadəcə 500 dollar gəliri olsa, inanın ki, yaradar. Amma təəssüf ki, bir qadın sevdiyi işlə məşğul olmaq istəyəndə həm də min nəfərlə savaşmağa məcburdur, çünki maliyyə durumu onlardan asılıdır. Onlar isə qadının uğur qazanmasını istəmirlər. Çünki cəmiyyət qadını yalnız evdə oturan, yemək bişirən, ərə gedən və s. bənzər işlərdə görur. Onu azad buraxa bilmir! Əgər bir kişinin qarşısına bir daş qoyulursa, qadının qarşısına min daş qoyulur. O, daşları görüb yolundan dönsə, hamı ona yaxşı baxacaq, amma onlardan keçsə, pis sözlərlə və daha böyük daşlarla qarşılanacaq. Gerçəkdən özümü bir savaş sahəsində görürəm. Silahım bəzən qələm olur, bəzən kamera.. Gülərkən savaşıram. Bu savaş məni yorur. Ancaq cəsarətim var və davam edəcəyəm!\n- Ümumiyyətlə, kinoya yeni qədəm basan rejissorlara dövlət yardım edirmi? Edirsə, necə? Onlar üçün hansı imkanlar yaradılır?\nİranda Azərbaycanca filmlərə çəkən digər rejissorlar Təbrizli Bəhram və Bəhmən Ərk qardaşları.\n- Mən indiyə qədər nə dövlətdən, nə də digər yerlərdən heç bir yardım ala bilməmişəm. Nə iş görmüşəmsə, öz gücümlə və dəyərli doslarımın yardımı ilə olub. Dəfələrlə şahidi olmuşam ki, gənc yazarlar, ya da rejissorlar çox gözəl ideyalarla, fikirlərlə gəliblər, amma himayə olunmadıqları üçün o fikirlər itib, ya da bir-iki əsərdən sonra davam etməyiblər.\nYaradıcı olan çoxlu dostlarım var ki, indi evlərində yemək bişirirlər və həyatdan küsüblər. Halbuki onların yeri kameranın arxasındadı.\nYaradıcı olan çoxlu dostlarım var ki, indi evlərində yemək bişirirlər və həyatdan küsüblər. Halbuki onların yeri kameranın arxasındadı. Bizim rejissorumuzvar ki, 20 ildir sənətdədi, yüzdən çox yerli və beynəlxalq festivallarda mükafatlar qazanıb, ancaq neçə ildir, uzunmetrajlı film çəkə bilmir. Çünki himayə yoxdu. Mənim özümün İran Azərbaycanının tarixi və mədəniyyəti haqqında neçə ssenarim var. Ancaq heç kim bu sənətə yeni fikirlərlə gələn gənci himayə eləmir. Halbuki bizim mədəniyyətimiz və tariximiz şifahidir, yoxa çıxıb və çıxır. Bunlar gərək yazılıb, filmə çəkilib gələcək nəsillər üçün qorunsun. Bilmirəm, bəzi iddialı insanlar tarixlərinin, mədəniyyətlərinin, ətraf mühitin məhv olmağını görüb necə sakit otururlar? İranın sineması güclüdür və dünyada məşhurdur. Amma vilayətlərdə gənc nəsil canı çıxa-çıxa sinema qoruyur. Bu sahədə insanın dərisi həqiqətən qalın olmalıdı ki, çalışa bilsin. Yoxsa həm özu məhv olar, həm röyaları. Və bir insan röyasız ölər...\n- İranda sovet dövründə çəkilmiş, yaxud müasir Azərbaycan filmləri izlənilirmi, belə filmlərə münasibət necədir?\n"Nabat" filminin rejissoru Elçin Musaoğlu və iranlı aktrisası Fatemeh Motamed Arya 71-ci Venesiya film festivalında.\n- İranın özündə Azərbaycan filmləri az izlənir. Ancaq festivallara gələn filmlər. Bununla belə Azərbaycan cumhuriyətinin filmləri İran Azərbaycanında yaxşı izlənir. Bunun birinci səbəbi dilimizin eyni olmağıdır, ikinci səbəbi mədəniyyətlərimizin yaxınlığı. “Məşhədi İbad” filmini indi də Iran azərbaycanlıları ən gözəl film kimi xatırlayırlar. Müasir dövrdə isə o tay və bu tayın kinematoqrafçılarının əlaqələrinin çoxalması Azərbaycan sineması ilə tanışlığın artmasına səbəb olub. Məsələn, Elçin Musaoğlunun “Nabat” filmində İranın məşhur aktrisası Fatimə Motəmedariyanın iştirakı və bu filmdə çalışan digər iranlılar, həmin filmi çoxlu iranlı tamaşaçının izləməsinə və Azərbaycan sinemasını alqışlamasınasəbəb oldu. Ya da məsələn, Riza Siaminin filmlərində Azərbaycan cumhuriyyətinin aktyorları çəkiliblər. Məncə, bu əlaqələr nə qədər çox olsa, həm İran kinosuna, həm Azərbaycan kinosuna xeyirlidi. Bu arada İran və Azərbaycan jurnalistərinin də əlaqələrinin olması yaxşıdır ki, filmləri tanıtsınlar, reklam eləsinlər.


Palatanın biabırçı “Azərsığorta” qərarı:"Ya MBNP-nin rəhbərliyi dəyişməlidir, ya da..." » AFN.az - Xəbər Portalı\nTarix: 22-05-2019, 14:43\t| Xəbər oxunub: 861 dəfə\nBundan əvvəl də oxşar hadisənin – lisenziyanın məhdudlaşdırılması və qısa müddətdə aradan qaldırılması - “Atəşgah” Sığorta Şirkəti ilə bağlı baş verdiyini, palatanın lisenziya məhdudlaşdırması və bir qədər sonra qərarını ləğv etməsinin adi hal aldığını deyən bank-maliyyə məsələləri üzrə ekspert Əkrəm Həsənovun sözlərinə görə, bütün baş verənlər palatanin sığortaçılarla lisenziya oyunu oynadığı təəssüratını yaradır. “Bu oyunun şərtlərini isə yalnız Palata və sığortaçılar bilir. Hüquq-mühafizə orqanları da araşdırma aparsaydı, biz də bilərdik” deyən ekspert qeyd edir ki, “Azərsığorta”nın lisenziya məsələsi əlahiddədir. Ekspertin araşdırıb ortaya çıxartdığı məlumatlar onu göstərir ki, məhdudiyyət davam edən günlərdə “Azərsığorta”nın rəsmi saytında avtonəqliyyat vasitəsi sahiblərinin mülki məsuliyyətinin icbari sığortasının davam etdiyi əksini tapıb: “Axı bu necə ola bilər? Sığortaçı plata ilə hesablaşmır? Məlum olan odur ki, “Azərsığorta”nın ən azı Naxçıvandakı filialları avtonəqliyyat vasitəsi sahiblərinin mülki məsuliyyətinin icbari sığortasını həyata keçirməkdə davam edir. Məsələ burasındadır ki, “Azərsığorta” muxtar respublikada icbari sığorta xidmətlərini göstərən yeganə sığortaçıdır. Buna görə də qurumun “Azərsığorta”ya dair qərarı ilk növbədə Naxçıvanın sığorta sektorunu dərhal iflic edib, avtomobillərə dair əqdlərin bağlanması dayanıb. Avtomobillər icbari sığortasız qalıb. Nəinki daxili (avtomobillərin idarə edilməsinə sığortasız etibarnamə verilə bilməz və s.), həmçinin xarici problemlər də yaranıb. O cümlədən gömrükdə: avtomobillərin xaricə getməsinə əngəl yaranıb. Buna görə də muxtar respublikanın təpkisindən sonra palata yarım addım geri çəkilib. Bütövlükdə “Azərsığorta”ya dair qərarı dərhal ləğv etməsə də (eyni gündə iki fərqli qərarı necə versin, necə izah etsin axı?), onun Naxçıvandakı fəaliyyətinə göz yummağa faktiki qərar verib (yəni öz ağıllarına uyğun çıxış yolu tapıblar guya – tam qanunsuzluq və biabırçılıqdır!). Bundan sonra Naxçıvanda əqdlərin bağlanması davam edib. “Azərsığorta” da bunu bütövlükdə məhdudiyyətin aradan qaldırılması kimi qəbul edərək sevincək ilk bəyanatını (sonradan təkzib etdiyi, yəqin Palatanın göstərişi ilə) verib. Mən onda da açıqlama verərək bildirmişdim ki, yaxın günlərdə “Azərsığorta”ya dair məhdudiyyət tam aradan qaldırılacaq. Palatanın sadəcə başqa yolu yox idi. Bir sözlə, bu dəfə Palatanın oyunu baş tutmadı! Lakin hazırda əsas heç Palatanın oyunu da deyil. Bununla hüquq-mühafizə orqanları məşğul olar yəqin. Əsas odur ki, Palatanın rəhbərliyində o qədər naşı insanlar oturub ki, heç ölkənin sığorta bazarından xəbərləri belə yoxdur. Ən azı Naxçıvandan xəbərləri yoxdur. Həmin rəhbər şəxslər o qədər savadsızdır ki, sığortaçıya qadağan edilən fəaliyyət növünün filialı tərəfindən aparılmasına faktiki razılıq veriblər. Halbuki, hər bir filial yalnız mənsub olduğu hüquqi şəxsin fəaliyyətini tam və ya qismən həyata keçirə bilər.\nSonra da deyirik ki, maliyyə sektorumuz niyə bu gündədir. Palata möhtərəm Prezidentimizin təsdiq etdiyi “Azərbaycan Respublikasında maliyyə xidmətlərinin inkişafına dair Strateji Yol Xəritəsi”ni icra etmək əvəzinə nə ilə istəsən məşğul olur...”


İlham Zəkiyev: “Nə qədər bacarıramsa, idmanda qüvvəmi sınayacağam”\n"Uşaq və gənclərin fiziki və mənəvi inkişafı” layihəsi çərçivəsində budəfəki yazımızı İlham Zəkiyevlə müsahibəyə həsr etmişik. İnsani keyfiyyətləri, həyata olan inamı və özündə güc tapıb qələbələri ilə minlərlə insanın ürəyini fəth edən ikiqat paralimpiya çempionu, bir çox beynəlxalq yarışların qalibi və ən əsası Qarabağ qazisi olan İlham Zəkiyevi bundan ətraflı təqdim etməyə ehtiyac yoxdur. Bu cür insanların keçdiyi yol, əldə etdiyi uğurlar hər birimiz üçün örnəkdir. Müsahibimizlə söhbət etdikcə onun nə qədər səbrli, nə qədər alicənab olduğunu bir daha hiss etdik. Ona ünvanlanan sualların hər biri maraqla və təmkinlə cavablandı. Həmin müsahibəni oxucularımıza təqdim edirik.\n- Biz sizi yaxşı tanıyırıq. Amma siz də özünüz barədə bizim bilmədiklərimizi deyərdiniz.\n- Mən, Zəkiyev İlham Əzizağa oğlu 1980-ci il mart ayının 3-də Sumqayıt şəhərində anadan olmuşam. Ailədə 4 qardaş, 1 bacıyıq. Atam zavodda fəhlə, anam isə bağçada dayə işləyirdi. 1997-ci ildə Sumqayıt şəhər 5 nömrəli məktəbini bitirmişəm. 2005-ci ildə ailə həyatı qurmuşam. 3 övladım var. Böyük oğlum İlkinin 11 yaşı var. Qızım Aynurun 9, ailəni son beşiyi Həmzənin isə 4 yaşı var.\n- Hər bir idmançını bu sahəyə hər hansı bir səbəb və həvəs yönəldir. Bəs sizi?\n- İdmana olan həvəsim böyük qardaşım Fikrətin sayəsində yaranıb. O, sərbəst güləşlə məşğul olurdu. 11 yaşından etibarən mən də ona qoşulub məşqlərə başladım. Amma bu çox çəkmədi. Vəziyyət elə gətirdi ki, məşqçimiz xaricə getdi və məşqlər dayandı. 15 yaşım olarkən, Əhməddin Rəcəblini rəhbərliyi ilə cüdo məşqlərinə başladım. Qısa müddətdə respublikadaxili yarışlarda çıxış etməyə başladım. Dəfələrlə şəhər çempionu, respublika mükafatçısı oldum. 1998-ci ilin iyun ayında son yarışda çıxış edib, Azərbaycan kubokuna sahib oldum.\n"Mən anamın səsini eşidib, komadan ayıldım”\n- Hərbi xidmətə çağırılmağınız haqda danışardınız.\n-1998-ci ildə həqiqi hərbi xidmətə çağırıldım. Mən də hər bir Azərbaycan oğlu kimi vətənə borcumu verməyə getdim. Təbii ki, idmançı olduğum üçün yoldaşlarımdan seçilirdim . Məni "N” saylı hərbi hissənin kəşfiyyat bölüyünə seçdilər. Sona qədər həmin bölükdə qulluğumu davam etdirdim. Nümunəvi xidmətə görə Fəxri fərmanla təltif olundum. 1999-cu il, 4 fevral (Müsahibim bu tarixi səsləndirib, bir neçə saniyə susdu-red). Füzuli rayonunun Aşağı Əbdürəhmanlı kəndi istiqamətində döyüş tapşırığını yerinə yetirən zaman düşmən snayperinin gülləsinə tuş gəldim. Güllə sol gicgahımdan daxil olub, sağ tərəfdən çıxdı. Hospitalda 5 gün koma vəziyyətində qaldım. Həkimlər valideynlərimə demişdilər ki, hər şeyə hazır olun. Amma orqanizmi güclüdür. İdmançı olması onun həyatını təhlükədən qurtara bilər. Belə də oldu. Şükürlər olsun, Allahın böyüklüyünə, 5 gün sonra mən anamın səsini eşidib, komadan ayıldım. Lakin, təəssüf ki, anamı görə bilmədim.\n- Komadan ayıldığınız məqamı necə xatırlayırsınız?\n- Başımdan aldığım güllə yarası məni həyat işığından məhrum etmişdi. Görmə qabiliyyətimi tamamən itirmişdim. Hospitalda nə baş verdiyini anlamırdım. Yaralandığım anı belə xatırlamırdım. Hər yer qaranlıq idi. Dəhşətli ağrılarım isə aman vermirdi. Yadımda heç nə qalmamışdı. "Mən niyə beləyəm, mənə nə olub?” suallarına cavab tapa bilmirdim. Baş verənləri sonradan yavaş-yavaş mənə izah elədilər. Bunu qəbul etmək, doğrudan da, çətin idi. 19 yaşımı hospitalda qeyd etdim. Evimizə 1-ci qrup Qarabağ müharibəsi əlili kimi qayıtdım. İlk günlər bu vəziyyətə alışmaq çətin idi. Yenə də, şükürlər olsun, Allahın böyüklüyünə. Dostlarım, ailəm və yaxınlarım məni tək qoymadılar.\n"Dünya çempionu olmaq sənin alnına yazılıb get,\nsabahdan məşqlərə başla”\n- Bu cür vəziyyətdə özündə güc tapmaq və hər şeyə yenidən başlamaq asan olmur. Siz bunu necə bacardınız?\n- Yenidən idmana qayıtmağım təsadüfi oldu. 2002-ci ildə keçmiş gənclər idman və turizm naziri Əbülfəs Qarayevə müalicəm ilə bağlı müraciət etdim. Əbülfəs müəllim bu barədə Milli Olimpiya Komitəsinin prezidenti İlham Əliyevə məruzə etdi. Bir həftə sonra məni Moskvanın ən yaxşı göz klinikasına göndərdilər. Məni müalicə etdikdən sonra bildirdilər ki, görmə qabiliyyətimin bərpası hələ ki, mümkün deyil. Biz Rusiya paytaxtını məyus halda tərk etdik. Bakıya qayıdandan bir müddət sonra Gənclər İdman və Turizm Nazirliyinin şöbə müdiri Tağı Tağıyevlə görüşüb, söhbət etdim. Soruşdum ki, Paralimpiya oyunlarının proqramında gözdən əlillər üçün hər hansı bir güləş növü varmı? Elə yanımda o, Milli Paralimpiya Komitəsinə zəng vurdu. Komitədən bildirdilər ki, cüdo idman növü var. Tağı müəllim onlara dedi ki, indi mənim yanımda gələcəyin dünya, Avropa, Olimpiya çempionu oturub. Onu sizin yanınıza göndərirəm. Mənə də elə yarıgerçək, yarızarafat dedi: "İlham, dünya çempionu olmaq sənin alnına yazılıb get, sabahdan məşqlərə başla”. Çox gözləmədim. Milli Paralimpiya komitəsinə getdim. Başda komitənin prezidenti İlqar Rəhimov olmaqla bütün kollektiv məni çox isti qarşıladı. Əlbəttə ki, o vəziyyətdə məşqlərə başlamaq çətin idi. Komitə mənim üçün lazımı şəraiti yaratdı. Mən 2002-ci il noyabr ayının 1-də yenidən idmana qayıtdım. 2003-cü ilin avqust ayının 7-də Kanadanın Kvebek şəhərində görmə əlilliyi olan idmançıların dünya çempionatında ilk dəfə tatamiyə çıxdım. Yarışlarda 3-cü yerə layiq görüldüm. Amma 2004-cü ildə Afinada təşkil olunan Paralimpiya oyunlarına lisenziyanı təmin etdim. Bununla da Azərbaycanı Oyunlarda təmsil edən ilk cüdoçu oldum. Həmin heyətdə təkcə mən ölkəmizi təmsil edəcəkdim. 2004-cü ilin sentyabrın 22-də tatamiyə çıxdım. Kanadada məğlub olduğum kubalı ilə yenidən üz-üzə gəldim. Amma bu dəfə ona şans vermədim. Ona qalib gəlmək üçün 1 dəqiqə 40 saniyə kifayət etdi. Yarımfinalda rəqibim ispaniyalı idmançını tatamidən məğlub yola salmaq üçün 38 saniyə bəs etdi. Final görüşündə ingiltərəli idmançını 1 dəqiqə 2 saniyə ərzində məğlub etdim. Beləliklə, Azərbaycanın ilk paralimpiya çempionu adını qazandım. "Ellada torpağı”nda qələbəmin şərəfinə Azərbaycan himninin sədaları altında dövlət bayrağımız yüksəldi. Həmin anda dünyada məndən xoşbəxt insan ola bilməzdi. 2005-ci ildə Avropa çempionu oldum. O vaxtdan bu günə qədər karyeramı davam etdirirəm. Azərbaycanın ilk dünya çempionuyam. Afina və Pekin Paralimpiya Oyunlarında qızıl, Londonda isə bürünc medala yiyələnmişəm.\n- "Ən çətin yarışınız hansı olub?”, sualı səslənəndə düşüncələriniz hansı görüşə köklənir?\n- Heç bir yarış, heç bir uğur mənim üçün rahat olmayıb. Yarışlarım və rəqiblərimin hamısı bu günə kimi yadımdadır. Ən məsuliyyətli yarış isə Avropa Oyunları oldu. Bakıda keçirilən Avropa Oyunlarına yaxşı hazırlaşmışdım. Bildiyiniz kimi, para-cüdo Avropa oyunlarının proqramına məhz mənə görə salınmışdı. Bu çox məsuliyyətli idi. Çalışıb, Azərbaycanı layiqincə təmsil etməli idim. Doğma divarlar məsuliyyətimi birə-beş artırırdı. Avropa Oyunlarının məşəlini alovlandırma mərasimində cənab Prezidentlə dialoqumuz olmuşdu. Cənab Prezidentə demişdim ki, iyulun 26-sı tatamiyə çıxacağam. Çünki həmin tarix Azərbaycan Silahlı Qüvvələrinin yaranması günü ilə əlamətdardır. Çalışacağam ki, həmin gün Ali Baş Komandana qızıl medal hədiyyə edim. Mehriban xanım və cənab Prezident də dedi ki, İlham, biz səndən yalnız qələbə gözləyirik.\nFinaldan qabaq mənə dedilər ki, İlham, cənab prezident sənin final görüşünə baxmağa gəlir. Mənim həyəcanım, məsuliyyətim daha da artdı. Final görüşündə rəqibi məğlub edərək qızıl medal qazandım. Cənab prezident təltifolunma mərasimində qızıl medalı mənim boynuma asanda, mən onu kürsüyə dəvət etdim. Cənab prezident mənim dəvətimi qəbul etdi. Fəxri kürsüdə onu Silahlı Qüvvələrin yaranması münasibətilə təbrik etdim. Ona məruzə etdim ki, cənab Ali Baş Komandan, əsgər Zəkiyev verdiyiniz döyüş tapşırığını yerinə yetirdi, qızıl medalı qazandı. Cənab prezident isə öz növbəsində dedi ki, İlham, Azərbaycan səninlə fəxr edir.\n"Bakıdan Rioya edilən zəng və idmanda ilk hadisə”\n- Sizi nə ruhlandırır?\n- Bu gün idmana olan diqqət və qayğı, cənab Prezidentin bizimlə maraqlanması bizi yeni qələbələrə ruhlandırır, stimul verir. Hətta Rio paralimpiya oyunlarında mənim səhhətimdə problem var idi. Həkimlər mənə yarışmağı qadağa qoymuşdular. Lakin mən buna baxmayaraq, tatamiyə çıxdım və yarışdım. Hakimlərin qərəzli mövqeyi nəticəsində 5-ci oldum. Hələ Rioda olanda, zəng eləyib təbrik etdilər ki, ölkə başçısı səni xüsusi fəxri diplom ilə təltif edib. Belə bir şey idman tarixində hələ olmamışdı. Bu, mənə göstərilən, işimə verilən diqqət və qayğının nümunəsidir.\n- Vətəni hərə bir cür sevir, siz necə sevirsiniz?\n- Vətəni sevməyin kriteriyaları yoxdur. Gördüyümüz iş göz qabağındadır. Vətənə qulluğum hərbidə yarımçıq qalsa da, bu gün vətənə qulluğu idmanda, tatamidə davam etdirirəm. Hər dəfə Azərbaycan bayrağı qalxanda, himni səslənəndə öz işimlə fəxr edirəm. Ötən il mart ayında hesabat-seçki konfransı keçirildi. İlqar Rəhimovu Paralimpiya Komitəsinin prezidenti, məni isə vitse-prezident vəzifəsinə təyin etdilər. Bu, mənim məsuliyyətimi bir az da artırdı. Artıq ictimai həyata ilk addımlarımı atdım. Mənə çox zənglər gəldi ki, İlham, artıq səni tatamidə görməyəcəyik? Dedim, bu iş digərinə mane olmur. Nə qədər bacarıramsa, idmanda qüvvəmi sınayacağam.\n- Övladlarınızın idmanla məşğul olmasını istərdiniz?\n- Oğlanlar, təbii ki, ən azından, sağlamlıq üçün idmanla məşğul olacaqlar. İlkin hazırda cüdo ilə məşğul olur. Hətta respublikadaxili uğurları da olub, hələ beynəlxalq arenaya çıxmayıb. Amma əsas təhsildir. Təhsilə üstünlük veririk ki, qoy savadlı, ağıllı olsunlar. İnşallah, idmanla da paralel məşğul olacaqlar. Hər halda o istedadı mən onlarda görsəm, öz təcrübəmi onlarla bölüşəcəyəm.\n"Arzular insanı həyata bağlayır”\n- Azərbaycanlı idmançılardan dostluq münasibətində olduğunuz var?\n- Azərbaycan bayrağı altında yarışan hər bir idmançı ilə əlaqəm var. Yarışa gedəndə də, qayıdanda da əlaqə saxlayır, qələbələrinə sevinirəm. Azərbaycan dünyada idman ölkəsi kimi tanınır. İl ərzində bizdə bir neçə beynəlxalq turnirlər, dünya, Avropa çempionatları keçirilir. O yarışların proqramında cüdo olmasa belə gedib iştirak edirəm. Bir növ komandalarımıza, idmançılarımıza dəstək olmağa çalışıram. Əvvəlcə, məğlub olan idmançılara zəng edib dəstək oluram. Qələbə qazanan idmançıları təbrik edən, təbii ki, çoxdur.\n- Sizin üçün ən unudulmaz məğlubiyyət hansı olub?\n- Unudulmaz məğlubiyyətlərim az olmayıb. Amma hər birinin əvəzini qələbə ilə çıxmışam. Ən yadda qalanı isə İslam Həmrəyliyi Oyunlarında özbəkistanlı rəqibimə uduzmağım olub. Qarşıda bir sıra mötəbər yarışlarım var. Əminəm ki, onunla yenə görüşəcəyəm. Bu dəfə ona qələbə üçün imkan verməyəcəyəm.\n- Əgər görmə imkanınız olsaydı kimi görmək istərdiniz?\n- Övladlarımı görmək istərdim. Axı, onları görməmişəm.\n- İlham Zəkiyev özünü daha hansı peşədə görmək istəyərdi?\n- Uşaq vaxtı, təbii ki, hər kəsin bir arzusu olur. Böyüyüb təhsil almaq, əsgərlik çəkmək, sonra qayıdıb ali təhsil almaq, ailə həyatı qurmaq və sairə. Arzular bitir ki? Əlbəttə ki, mənim də arzum var idi. İstəyirdim ki, polis və ya güc sturukturlarında işləyim. Amma sabaha ümidliyəm. Arzular insanı həyata bağlayır.\n- Belə bir yanaşma var. Övladlar valideynlərin həyata keçirə bilmədiyi işləri sona çatdırmalıdır. Razılaşırsınız?\n- Əsla. Valideynlərin özlərinin etmədiyini övladlarına məcbur etməsi düzgün fikir deyil. İnşallah, onu zaman göstərəcək. Həyat onları öz axarına salacaq. Hər halda övladlarıma doğru yol göstərib, kömək etməyə çalışacağam.\n- Olanlarla qane olmamağın bir adı da naşükürlükdür.\n- Dini kitabımız Quranda da onlar haqqında buyrulur ki, adəm övladı naşükürdür. İnsanlar Allahın onlara verdikləri saysız nemətlərə baxıb şükür etməlidirlər. Bəli, olanlarla qane olmayan insanın adı naşükürdür.\n- Hərə xoşbəxtliyi bir cür başa düşür. Bəs İlham Zəkiyev bu hissi necə ifadə etməyə çalışacaq?\n- Dahi insanlardan biri demişdir ki, xoşbəxt insanlar evdən işə, işdən evə tələsənlərdir. Xoşbəxt insan odur ki, sevir, sevilir. Sevdiklərinin ətrafındadır. Bu gün mən xoşbəxtəm ki, sevdiklərimin ətrafındayam. Bu hissi bundan gözəl, bundan səhih ifadə edə bilmərəm.\n22569 dəfə oxunub\n“Özünə inanmayan idmançıya heç kim inanmaz”


200 min nəfər bu epidemiyaya yoluxub\n18:21 30 Sentyabr 2020\nYüz minlərlə insan həmin epidemiyaya yoluxub\n18:10 27.06.2017 (Yenilənib 18:45 27.06.2017) Qısa URL\nÜmumdünya Səhiyyə Təşkilatının məlumatına görə, Yəməndə hər gün 5 min insan yoluxma riski ilə qarşı qarşıya qalır və bunun qarşısını almaq mümkün deyil\nBAKI, 27 iyun — Sputnik. Səudiyyə Ərəbistanı Yəməndə vəba epidemiyası ilə mübarizə aparmağa qərar verib. Sputnik Azərbaycan Rusiya mətbuatına istinadən xəbər verir ki, Səudiyyə Ərəbistanı hakimiyyəti Yəməndə sürətlə yayılan vəba epidemiyası ilə mübarizəyə 67 milyon dollar məbləğində vəsait ayırıb. Bu barədə Kral Salmanın Humanitar Yardımlar mərkəzinin koordinatoru və Kral sarayının məsləhətçisi həkim Abdulla İbn Əbdüləziz əl Rabea məlumat verib. Onun sözlərinə görə, bu barədə qərarı yeni təyin edilmiş vəliəhd Məhəmməd İbn Salman verib.\nÜmumdünya Səhiyyə Təşkilatının məlumatına görə, Yəməndə hər gün 5 min insan yoluxma riski ilə qarşı qarşıya qalır və bunun qarşısını almaq mümkün deyil. Bu günə qədər epidemiyadan 200 min şəxs zərər çəkib və min nəfərdən çox insan dünyasını dəyişib. Tibb alimləri bu epidemiyanı “ən təhlükəli epidemiya” elan ediblər.\n16:25 Gömrük Komitəsi vətəndaşlara güzəştə getdi: Məcburi bəyanetmə dayandırıldı


Tərtərin icra başçısı: “Peşə Liseyi ilə bağlı göstəriş verməmişəm”\n“Sözügedən Peşə Liseyinin pəncərələrinin mənim göstərişimlə hörülməsi haqqında yayılan məlumatlar həqiqəti əks etdirmir”.\nBu barədə Oxu.Az-a eksklüziv olaraq Tərtər rayonunun icra başçısı Müstəqim Məmmədov açıqlama verib.\nO bildirib ki, 96 saylı Tərtər Peşə Liseyi uzun müddətdir ki, tam istifadəyə yararsız vəziyyətdədir:\n“Tərtər Peşə Liseyinin binasında 1993-ci ildən 2018-ci ilə qədər Kəlbəcərdən, Laçından, Ağdamdan olan məcburi köçkünlər yaşayıb. 2018-ci ildə ölkə başçısının tapşırığı ilə Tərtər rayonu, Şıxarx qəsəbəsində məcburi köçkünlər üçün 1176 ailəlik qəsəbə salınıb.\nPeşə Liseyində yaşayan məcburi köçkünlər həmin qəsəbəyə köçürülüb. Peşə Liseyinin binası isə Təhsil Nazirliyinin balansına verilib.\nBinanın rənglənən və hörülən hissəsi isə sanitar qovşaqların yerləşdiyi pəncərələrdir. Həmin binada bu gün heç bir yaşayış yoxdur, bina tam yararsız vəziyyətdədir. Binada 27 il məcburi köçkünlər yaşayıb və hazırda əsaslı təmir-bərpa işlərinə ehtiyac var.\nBütün bu işlər şəhərdə ictimai yaşayış binalarının təmir-bərpa işləri aparılarkən həyata keçirilib. Məqsəd köhnə görünüşlü binanın şəhərdə xoş olmayan görüntüsünün qarşısını almaqdır. Bəzi saytlarda bunun icra başçısının qərarı ilə həyata keçirildiyi yazılıb. Bu məlumatlar həqiqəti əks etdirmir. Bu istiqamətdə mənim heç bir göstərişim olmayıb”.\n23.05.2020 14:40 1055\nAzərbaycanda karantin rejiminin yumşaldılmasının məqsədi açıqlandı - RƏSMİ\nDaha 103 nəfər koronavirusdan sağaldı - RƏSMİ\nAzərbaycanda daha iki nəfər koronavirusdan öldü, 230 yeni yoluxma - RƏSMİ


Maksimum nəticələr üçün eyni gündə arxa və bicepsləri necə işləyin - Rəylər - 2022\nMaksimum nəticələr üçün eyni gündə arxa və bicepsləri necə işləyin\nEyni gündə kürəyinizi və bicepsinizi gücləndirmək yaxşı bir cütlükdür, çünki biceps çox sayda arxa məşqlər üçün köməkçi bir əzələ qrupudur. Məşq rejiminizin qaydası fitness məqsədlərinizdən asılıdır. Ənənəvi güc təlim təlimatları daha kiçik əzələlərə daha böyük əzələlərin məşq sifarişini təklif edir. Bu texnika təsirli olsa da, məşqdən maksimum nəticə əldə etmək üçün hədəflərinizi və hansı əzələ qrupunu hədəf götürmək istədiyinizi düşünün.\nMəqsədiniz kürəyinizi gücləndirmək olduqda arxa məşqlərinizi biceps məşqlərinizdən əvvəl yerinə yetirin. Bicepsinizi istiləşdirmək və qol əzələlərini əvvəlcədən yormaq üçün arxa məşqlərinizi tamamlayın.\nBicepsinizi gücləndirmək üçün arxa məşqdən əvvəl biceps məşqlərinizi edin.\nÇəkmə, lat çəkmə, oturma sətirləri, hiperekstansiya və büzmə kimi bir sıra arxa məşqləri seçin.\nQol qıvrımları, tərs qıvrımlar, çəkic qıvrımları və təbliğ qıvrımları kimi iki və ya üç fərqli biceps məşqini seçin.\nEyni zamanda kürəyinizi və bicepsinizi gücləndirmək üçün chinups edin.\nDəstlər arasında ən azı bir dəqiqə istirahət etməklə səkkizdən 12-yə qədər təkrarlama üçün bir-üç dəsti yerinə yetirin. Ən azı iki günlük məşqləriniz arasında həftədə bir və ya iki dəfə arxa və biceps üçün iki və ya üç məşqdən istifadə edin.\nƏn azı səkkiz, ancaq 12-dən çox təkrarlamağa imkan verən bir çəki miqdarını qaldırın. Hər komplekt ərzində asanlıqla 12 təkrarlama edə bilsəniz, müqavimətinizi artırın.\nGündəlik işinizi təşkil etməyin başqa bir yolu alternativ bir arxa və biceps idmanıdır. Məsələn, dərhal bir qol qıvrılmasının ardınca oturmuş bir sıra yerinə yetirin. Qol məşqini edərkən arxa yatır, buna görə məşq vaxtı azalır.\nCopyright 2022 \_ Maksimum nəticələr üçün eyni gündə arxa və bicepsləri necə işləyin...


Daha bir əfsanəvi futbolçu karyerasını bitirdi – Yenicag.Az\nAna Səhifə İdman Daha bir əfsanəvi futbolçu karyerasını bitirdi\nYeni Çağ Media Qrupu – Noyabr 16, 2015 - 14:18\n“Real”ın sabiq hücumçusu Raul Qonzales futbolçu karyerasını başa vurub.\nSon olaraq “Nyu-York Kosmos”da çıxış edən ispan oyunçu dünən son matçına çıxıb. “Ottava Fury”ya qarşı oyunla Raul peşəkar futbolçu karyerasını başa vurub.\nQeyd edək ki, Raul peşəkar futbola 1994-cü ildə “Real”da başlayıb. 2010-ci ilə kimi Madrid klubunda çıxış edən 38 yaşlı oyunçu daha sonra “Şalke”yə transfer olunub.O, “Nyu-York Kosmos”dan əvvəl isə “Əl-Sədd”də oynayıb(qol).


AVRO-2020-nin oyunları bu kanallarda yayımlanacaq\n10:46 21 Oktyabr 2020\n17:42 05.11.2019 Qısa URL\nAvropa Futbol İttifaqının 60 illik yubileyi münasibətilə AVRO-2020-nin müxtəlif şəhərlərdə keçirilməsi ideyası UEFA tərəfindən 2012-ci il dekabrın 6-da açıqlanıb\nBAKI, 5 noyabr — Sputnik. İctimai Televiziya və Radio Yayımları Şirkəti ilə "Azərbaycan Televiziya və Radio Verilişləri" Qapalı Səhmdar Cəmiyyəti 2020-ci ildə keçiriləcək futbol üzrə Avropa çempionatının final mərhələsinin rəsmi yayım hüququna yiyələnib.\n© Sputnik / Mikhail Shapayev\nAzərbaycanın ən bahalı futbolçusu uğursuzlar siyahısında\nBu haqda Sputnik Azərbaycan-a İctimai Televiziya və Radio Yayımları Şirkətinin mətbuat xidməti məlumat verib. 12 iyun-12 iyul tarixlərində keçiriləcək AVRO-2020-nin final mərhələsinin oyunları tarixdə ilk dəfə Avropanın 12 şəhərində keçiriləcək. Qitə çempionatının qrup mərhələsinin 3 və 1/4 final mərhələsinin bir oyunu Bakı Olimpiya Stadionunda oynanılacaq.\nAVRO-2020-nin final mərhələsinin püşkatma mərasimi noyabrın 30-da Rumıniyanın paytaxtı Buxarestdə təşkil olunacaq. Bakı vaxtı ilə saat 21-də başlayacaq tədbir İctimai Televiziya vasitəsilə canlı yayımlanacaq. Avropa Futbol İttifaqının 60 illik yubileyi münasibətilə AVRO-2020-nin müxtəlif şəhərlərdə keçirilməsi ideyası UEFA tərəfindən 2012-ci il dekabrın 6-da açıqlanıb. 2014-cü il sentyabrın 19-da UEFA-nın İcraiyyə Komitəsinin İclasında isə 12 ev sahibi şəhər təsdiqlənib.\nADPU-nun tələbələri "AVRO-2020 Könüllülük Proqramı" haqqında məlumatlandırıldılar


İlham Əliyev: "Dünya dəyişir və biz bu dəyişikliyə hazır olmalıyıq"\n13/02/2019 [00:05] - Cəmiyyət - ( 781 dəfə baxılıb)\nBildiyiniz kimi, Ermənistanın yeni hökuməti birinci mərhələdə çox ziddiyyətli bəyanatlar verirdi ki, Azərbaycan Ermənistanla yox, qondarma “Dağlıq Qarabağ respublikası” ilə danışıqlar aparmalıdır. Biz əlbəttə ki, bu ziddiyyətli və anlaşılmaz bəyanatları dərhal rədd etdik. O cümlədən vasitəçilər də əlbəttə ki, belə bir mövqe ilə razılaşa bilməzdilər. Öz prinsipial mövqeyimizdə qalaraq biz danışıqlar prosesinə sadiqik.\nO qeyd edib ki, bu gün danışıqlar Ermənistan və Azərbaycan xarici işlər nazirləri arasında aparılır:\n“Artıq bir neçə raund danışıqlar aparılıb. Biz ümid edirik ki, bu danışıqların nəticəsi olacaqdır. Ona görə danışıqların aparılması əlbəttə ki, müsbət hal kimi qiymətləndirilə bilər. Bu, bir daha onu göstərir ki, Ermənistanın yeni rəhbərliyinin ilk mərhələdə bəyan etdiyi prinsiplər tamamilə qəbuledilməzdir.\nDigər tərəfdən, mən həmişə demişəm ki, bu gün dünyada güc amili ön plana çıxır. Baxın, dünyanın müxtəlif yerlərində beynəlxalq hüquq kobudcasına pozulur. Əgər əvvəlki dövrlərdə bunu müəyyən formada gizlətmək istəyirdilərsə, bu gün heç buna ehtiyac da görmürlər”.\nDövlət başçısı vurğulayıb ki, bu gün dünyada “kim güclüdür, o da haqlıdır” prinsipi hökm sürür:\n“Bu, yeni reallıqdır. Biz bu reallığa hazır olmalıyıq. Dünya dəyişir və biz bu dəyişikliyə hazır olmalıyıq. Xoşbəxtlikdən biz öz iqtisadi və hərbi gücümüzü uzun illərdir ki, artırırıq. Sanki özümüzü bugünkü vəziyyətə hazırlayırdıq və bu gün biz hazırıq. Ona görə güc amili həmişə gündəlikdə olub və olacaq. Biz bunu nəinki bizim münaqişə, bir çox başqa münaqişələrlə bağlı da görürük. Ona görə biz müxtəlif imkanlardan istifadə edəcəyik və Azərbaycanın ərazi bütövlüyünün bərpası bizim əsas vəzifəmizdir. Azərbaycan vətəndaşları bunu bilməlidirlər ki, bu, hər bir vətəndaşın əsas vəzifəsidir, dövlətin əsas vəzifəsidir. Biz bu istiqamət üzrə öz siyasətimizi bundan sonra da aparacağıq”.


Laçının süqutundan sonra erməni işğalçılarının növbəti hədəfi...\nAzərbaycanın İşğal Olunmuş Ərazilərindəki Tarix və Mədəniyyət Abidələrini Müdafiə Təşkilatı İctimai Birliyinin sədri Faiq İsmayılovun tədqiqatlarından aydın görünür ki, ermənilər xalqımıza qarşı həmişə çox fəal amansızlıq nümayiş etdirib: “Cəbhədə isə vəziyyət fərqli idi. Laçın ağır günlərini yaşayırdı... Artıq Ermənistanın Dığ kəndi istiqamətindən Laçın şəhəri top və raket atəşlərinə tutulurdu. 9 may 1992-ci ildə rayon rabitə şöbəsi Ermənistan tərəfdən vuruldu, 5 nəfər faciəli şəkildə həlak oldu. Ölənlərin cəsədlərini iki gün götürüb dəfn etmək mümkün olmadı. Ermənilər şəhərdə hərəkət edən bütün obyektləri vururdular.\n13–14-may 1992-ci il tarixdə gecə yarısı Gorus rayonunun sərhəd xidmətinə məxsus Mİ–24 vertalyotları BMP və BTR-ləri Laçının Qayğı qəsəbəsindəki mövqelərimizi atəşə tutdular. Laçın–Qubadlı yolu saat 17:00-dək bağlı qaldı. Bu qəsəbə Ermənistanın Gorunzor (Kornidzor) kəndi ilə üzbəüz yerləşdiyindən ermənilərin adi silahlardan da açdıqları atəşlər belə qəsəbədən yan keçmirdi. Qayğı qəsəbəsi cənub tərəfdən Laçını Respublikanın mərkəzi ilə bağlayan Laçın – Qubadlı yolu üzərində 1988-ci ildə salınmışdı. Laçın şəhərinə daxil olan bütün yüklər bu qəsəbədən keçdiyindən ermənilər bu yolu vaxtaşırı atəş altında saxlamaqla Laçına gediş – gəlişi dayandırır, bu yolla ərazini mühasirəyə salmağa çalışırdılar. Məz bu səbəbə görə də bu qəsəbə bizim üçün bu ərazidə çox vacib strateji məntəqələrdən birinə çevrilmişdi.\n15 may 1992-ci il tarixdə Laçın – Qubadlı yolu uğurunda döyüşlər yenidən gərginləşməyə başlandı, düşmən bu dəfə bir neçə istiqamətdən hücuma keçərək Laçın – Qubadlı yolunu bağlamaqla Laçın şəhəri ətrafında muhasirə həlqəsi yaratmağa çalışırdı. Çünki Qarabağın süqutundan sonra Laçını Azərbaycanın digər əraziləri iə bağlayan yeganə yol Laçın–Qubadlı yolu idi. Amma hələlik Laçın–Qubadlı yolu Azərbaycanın hərbi bölmələrinin nəzarəti altında idi.\nGorus rayonunun Dığ kəndi istiqamətindən ermənilər Laçını işğal etmək üçün bu cəbhə xəttinə yeni əlavə qüvvələr yeridirdilər. Eyni zamanda Ermənistanın xüsusi təyinatlı döyüşçülərdən ibarət «ARABA» adlı batalyonu birbaşa Laçın üzərinə yeridildi. Bu batalyonun döyüşçüləri Livan və Suriya kimi ərəb ölkələrindən olan əksəriyyəti erməni əsilli xarici vətəndaşlardan təşkil olunmuşdu. Yaxın Şərqin qaynar nöqtələrində böyük təcrübə yolu keçmiş bu döyüşçülər Laçın – Qubadlı yolunu bağlamaq üçün Ermənistan ərazisindən Zabux və Cağazür kəndlərinə hücuma keçdilər. Onlar ilk növbədə 31 saylı Cağazur postuna hücum edərək postu götürdülər və postdakı 4 nəfər azərbaycanlı döyüşçünün başını kəsərək, meyidləri özləri ilə apardılar. Elə həmin gün Laçın polkunun 4-cü Əlahəddə taqımın komandiri İsabala Əsgərovun rəhbərliyi və bir ədəd zirehli BRDM maşının müşayəti ilə Salahov Fehruz Əhliman oğlu, Mübariz Əsgərov, Yusif Nəcəfov, Şamo Ramazanov və Eldəniz Sabir oğlu (bu şəxs döyüşdə şəhid oldu) adlı döyüşçülərimiz hücum edərək 31 saylı Cağazür postunu ermənilərdən geri alaraq, Laçın polkunun taqım komandiri Süleymanov Əhliyətə təhvil verdilər. Yuxarı Laçında (Laçınkənddə) quraşdırılmış topdan Ermənistanın Gorus rayonunun\nDığ kəndində yerləşən erməni ordusunun silah anbarları partladıldı. Bu partlayışın əks-sədasından qorxuya düşən erməni kəndinin sakinləri kəndi tərk edərək Gorusa qaçdılar. Bu cəbhə xəttindəki döyüşçülər arasında ruh yüksəkliyi yaratmaq istiqamətində mühüm hadisə hesab oluna bilərdi.\nErmənilər, 16 mayda Laçın - Qubadlı yolu istiqamətindəki Cağazur kəndinə Mİ – 24 hərbi vertolyotunun müşayiəti ilə güclü tank zərbələri endirdilər. Bu ərazidəki Azərbaycanın bütün hərbi postları dağıdıldı. Şuşa istiqamətindən Samvel Babayanın komandanlığı ilə erməni orusunun bölmələri Turşsu yüksəkliyini ələ keçirərək, Turşsu – Lesaqor ərazilərini bütünlüklə öz nəzarətləri altına alaraq Laçın istiqamətində irəliləyirdilər. Bu istiqamətdəki döyüşləri Ermənistan Müdafiə Nazirliyinin Qarabağ qərərargahının rəhbəri Arkadi Ter-Tadevosyan xüsusi olaraq nəzarətdə saxlayır, bütün gedişləri Ermənistan Müdafiə Nazirliyiyinin əməkdaşları ilə razılaşdırırdı. Bütünlüklə Ermənistan ordusunun nəzarəti alltında köməksiz qalan Laçının şəhəri yarımmühasirə şəraitini yaşayırdı. Erməni artileriyası Laçın şəhərini həm Şuşa istiqamətindən və həm də Ermənistan tərəfdən top və raket atəşinə tuturdu. Bizim döyüşçülərimiz artıq Laçın şəhərini tərk edərək Laçın-Qubadlı yolu ilə Tikanlı zəmi istiqamətində geri çəkilməyə başladılar.\n17 may 1992-ci il tarixdə Laçın şəhərinin taleyi, artıq həll olunmuşdu. Bu o dövrdə o çətin anları yaşayan hər kəsə gün kimi aydın idi. Laçınlı mülki əhalinin ərazini tərk etməkdən başqa çıxış yolları qalmamışdı. Burada Laçın polkunun və rayon milis bölmələrinin döyüşçüləri üzərində bir məsələ qalırdı ki, maksimum cəsarət nümayiş etdirib Laçın rayonunun mülki vətəndaşlarını atəş altından rayonun şimal və cənub istiqamətlərində mümkün qədər minimum tələfatla çıxmalarına kömək etsinlər. Mayın 19-na qədər Laçın polkunun döyüşçüləri Tikanlı zəmidən mülki əhalinin tələfatsız çıxması üçün Laçın-Qubadlı yoluna nəzarət edirdilər. Laçın şəhəri tamamilə mühasirəyə düşdükdən sonra Laçın polku döyüşlə Qubadlı və Laçının şimalı istiqamətində geri çəkildilər. Beləliklə, Laçın rayonu faktiki olaraq üç hissəyə bölünmüşdü. Rayon polis bölməsinin nəzarət etdiyi şimal hissə, ermənilərin nəzarətində olan 15 km-lik koridor və milli ordunun nəzarətində qalan cənub hissə”.\nF.İsmayılovun araşdırmasında daha sonra vurğulanır ki, ermənilər işğal etdikləri Azərbaycan ərazilərin əhatə dairəsini daha da genişləndirmək əzmində idilər. Bunun üçün Ermənistana hava yolu ilə tam təmin edə bilmədiyi Qarabağdakı silahlı qüvvələrini komplektləşdirmək və silah-sursatla təmin etmək lazım idi. Məhz bu səbəbdən də Gorus-Laçın-Şuşa quru yolunun Ermənistanın nəzarətində olmasının xüsusi əhəmiyyəti var idi. Məhz bu səbəbdən də Ermənistan hökuməti, Qarabağdakı erməni silahlılarını komplektləşdirmək üçün Ermənistanın Müdafiə Nazirliyində müdafiə məsələləri üzrə məsləhətçi işləyən, eyni zamanda Ermənistandakı “Qarabağ” hərbi qərargahın üzvü, rus generalı Anatoli Ziineviçi Qarabağa ezam etdilər. Anatoli Ziineviç – Efiopiya, Somali, Əfaqanııstan və dünyanın bir çox qaynar nöqtələrində zəngin təcrübəyə və güclü hərbi savada malik rus zabitlərindən idi. Onun bu təyinatı Qarabağ ətrafındakı digər Azərbaycan ərazilərinin işğal edilməsində mühüm əhəmiyyəti oldu. Ümumiyyətlə, o dövrdə Ermənistan ordusunda əsgərlərin 60-80%-ni, zabitlərin isə 20-30%-ni ruslar təşkil edirdi. 2010-cu ildə Ermənistan ordusunda bu sayın iki dəfə artdığı göstərilir. Qarabağdakı erməni silahlılarının silah sursatla təmin edilməsinin əsas yolu Laçın koridorundan keçirdi. Laçın koridorunun həmin dövr üçün təhlükəsizliyinə zəmanət verilməsi məlumdur ki, ermənilər üçün mühüm əhəmiyyət daşıyırdı. Laçının süqutundan sonra ermənilər, Gorus–Laçın–Şuşa yolunu nəzarətə götürən kimi, Qarabağa böyük həcmdə hərbi ləvəzimat, döyüş sürsatı, zirehli texnika ərzaq və canlı qüvvə daşımağa başladılar. Bu yüklərin ən böyük partiyalarından biri 1992-ci ilin iyul ayında aparıldı. Belə ki, bu partiyaya Rusiyanın Ermənistandakı Gümrü hərbi bazasından 100-dən çox tank və zirehli texnika daxil idi. Qraçov 1992-ci ilin may ayında Naxçıvan əraziilərinin Ermənistana birləşdirilməsinə hazırlıq görülməsi barədə Ermənistanın Müdafiə Nazirliyinə göstəriş verdi. Bu hazırlıq ərəfəsində Türkiyə 1920-ci il Qars müqaviləsinin şərtlərinin hələ də qüvvədə qaldığını xatırladan bəyanat yaydı. Türkiyə bildirdi ki, əgər Ermənistan ordusu Naxçıvan üzərinə hücuma keçərsə, Türkiyənin Hərbi Qüvvələri xəbərdarlıq etmədən Naxçıvana daxil olacaq. Türkiyənin bu bəyənatından qorxuya düşən Qraçov Rusiya prezidentinin köməkçisi Gennadi Burbulislə İrəvana səfər edərək, “Türkiyə təhlükəsi”nin qarşısını almaq bəhanəsi ilə Ermənistan-Türkiyə sərhədlərini rus əsgərlər və zabitləri ilə möhkəmləndirilməsini həyata keçirməyə başladı”.\nLaçının cənub hissəsində vəziyyət heç də ürəkaçan deyildi, cəbhə bölgəsindən bir-birinə zidd xəbərlər gəlməkdə davam edirdi: “Laçının süqutundan sonra ermənilərin növbəti hədəfinə çevrilən Laçının cənub hissəsinə hücumlar, Qubadlının onsuz da ağır olan vəziyyəti daha da ağırlaşmışdı. Rayonun bütün bölgələri Etmənistanın Gorüs və Qafan rayonları ərazilərindən iki istiqamətdən ağır artileriyanın güclü atəşlərinə məruz qalırdı. Hələ mayın 18-dən Əliquluşağı yaşayış məntəqəsində ermənilərin yerləşdirdikləri 20 tankı BMP-si və xeyli canlı qüvvəsi ilə Qubadlı döyüşçülərinin güclü toqquşması oldu. Uzun sürən şiddətli döyüşdən sonra Qubadlı döyüşçüləri erməniləri öz əraziləri istiqamətində geri oturtmağa nail oldular. Bu döyüşün əks-sədası Laçının cənub hissəsinin və Qubadlı rayonunun bütünlüklə ermənilər tərəfindən işğal olunması barədə şayələrin yayılmasına səbəb oldu.\nQubadlı ətrafındakı özünümüdafiə dəstələri Əliquluşağı yaşayış məntəqəsinin sağ cinahla Laçın cənub istiqamətindəki nəzarətimiz altında olan ərazidən keçərək, Ermənistanın sərhədlərinin içərilərinə doğru məcburi gediş etdilər. Bu zaman hərbi qüvvələrimiz çox yaxşı düşünülmüş bir plan həyata keçirdilər. Laçın Polkunun Qubadlı istiqamətində geriyə çəkilmiş döyüşçüləri Cəbrayıl istiqamətindən döyüşə girərək ermənilərin Qubadlı üzərinə hücumlarını dəf etməyi bacardılar. Bununla da Laçının cənub hissəsinin və Qubadlının işğal edilməsi ilə bağlı şayiələrə son qoyuldu.\n1992-ci ilin yayında özündə güc tapan Azərbaycanın hərbi bölmələri Tərtər və Goranboy rayonlarının işğal altındakı ərazilərinin və Qarabağın şimalını azad edilməsi istiqamətində əməliyyat tədbirləri həyata keçirməyə başladılar. Əməliyyatların bir çoxu müvəffəqiyyətlə başa çatdırılırdı. Bu elə Tərtər və Goranboy istiqamətlərində vuruşan hərbi bölmələrin fəaliyyətində daha çox hiss olunurdu. Cəbhədə öz kiçik uğurlarından fəallaşan Tərtər və Goranboy hərbi hissələri erməni ordu bölmələrinin əsas hissələrinə qarşı müvəffəqiyyətlə mübarizə aparırdılar. Bu üstünlüklər digər döyüş bölgələrindəki əsgərlərimizin də ruh yüksəkliyinə səbəb olmuşdu…”


Süpürgə də yeməliymiş... - TRAVEL STORY\nEvivizin ən urvatsız guşəsinə vızıllatdığınız süpürgə var a – camaat onu yeyir e. Sizsə ev-eşiyin ən qara işlərini ona gördürürsüz. Çox harınlanmısız.\nAdı da var – ikirəng sorqo. Təbii arealı Afrikanın şimalından ta cənubunadək uzanır. Belədə isə Amerika, Avstraliya, Hindistanda da bitirlər.\nDənlərindən, bayaq dediyim kimi, xalxın uşaqları qida kimi də istifadə edir, spirtli içkilərin hazırlanmasında da, süfrədə qalan qır-qırıntıları iləsə heyvanları yemləyirlər. B6, B1, B3 vitaminləri, karbohidrat, zülal, manqan, maqnezium, fosfor, kalium və sairlə vız vurur sorqonun tərkibi.\nQida kimi istifadə edənlər ondan çörək də hazırlayırlar. Tərkibində başqa dənli bitkilərdəkindən qat-qat çox müxtəlif fenol birləşmələri, nişasta var, özü də qlütensizdir. Onu niyə indiyənə kimi basıb yeməmişik – mənə çox müəmmalı qalır. Yeri gələndə ondan popkorn da hazırlayırlar. Çox praktikdir: günorta ev süpür, axşam da yaxala, qurut, popkorn elə qoy qabağıva seriala bax.\nƏn çox Hindistanda ona yeyib-içmək gözü ilə baxırlar. Hindlilər ondan Hindistan lavaşı (bxakri, covar roti) hazırlayır, tunislilər süd, şəkər qatıb əsasən qış ayları üçün nəzərdə tutulan ənənəvi dro adlı yeməkləri ilə süfrələrini bəzəyirlər. Sizsə bəyənməyin, “süpürgə” deyib bir adını iki edin sorqonun. Mərkəzi Amerikada da qarğıdalısı qurtaran evdar xanımlar sorqoya pənah gətirib ondan çörək bişirirlər.\nDünyasında əcaib heç nəyi qida kimi istifadə etməyən Çin əhalisi istisna hal və sorqoya böyük ehtiramdan irəli gələrək ondan spirtli içki hazırlayır. Arağından tutmuş, ta likörunacan. Afrikanın bir çox ölkələrində isə sorqo pivəsi də çox yayılmışdır.\nAvstraliya, Cənubi Amerika, ABŞ-da bizim kimi ağızlarının dadını bilmirlər. Götürüb sorqodan ev heyvanlarını yemləmək üçün, nəmm etanol istehsalında istifadə edirlər. Bəzi ölkələrdə sorqonun gövdəsinin başına min oyun açandan sonra şirəsindən yanacaq kimi faydalanırlar.\nSağlamlıq üçün də xeyri var sorqonun. Sağlam diş və sümük həsrətindəsiz? Saçınızın, dərinizin, dırnaqlarınızın qayğısına qalmaq istəyirsiz? Süpürgə yeyin! Çünki bütün bu sadaladıqlarımı səhmana salan silisiumdan zəngindir onun tərkibi. Qlütensiz zaddara marketlərdə bir ətək pul verincə sorqo dənlərindən ucuz-ucuz istifadə edin.\nAmma gecə-gündüz sorqo üyüdən orqanizm mənfi fəsadlarla da kəllə-kəlləyə gələ bilər. Yəni gecə-gündüz ancaq süpürgə yemək də bir şey deyil. Ondan salamatı az miqdarda istifadə etməkdir.\nEvivizin ən urvatsız guşəsinə vızıllatdığınız süpürgə var a – camaat onu yeyir e. Sizsə ev-eşiyin ən qara işlərini ona gördürürsüz. Çox harınlanmısız. Adı da var – ikirəng sorqo. Təbii arealı Afrikanın şimalından ta cənubunadək uzanır. Belədə isə Amerika, Avstraliya, Hindistanda da bitirlər. Dənlərindən, bayaq dediyim kimi, xalxın uşaqları qida kimi də istifadə edir, spirtli içkilərin hazırlanmasında…\nEtiketlər: bitki dənli bitki ikirəng sorqo sorqo süpürgə


It sektorunda ixtisaslar, Test mühəndisliyi: мероприятие - | Афиша - Афиша в Баку - ru.bakucity.az\nIt sektorunda ixtisaslar, Test mühəndisliyi\nSalam aləykum dəyərli Pİ klubu üzvləri. Sizi 04.12.2018 tarixində saat 10:00-12:00 arasında İİBF binası, Akt zalında Pİ və Tərcümə klublarının təşkilatçılığı ilə “Golden Pay” ASC’nin texniki direktoru olan Rəşad Mahmudovun təqdimatında “İT sektorunda ixtisaslar, Test mühəndisliyi” adlı seminara dəvət edirik.\nSiz seminarda posterdə qeyd olunmuş mövzular haqqında öyrənə, İT və Komputer haqqında suallarınıza cavab tapa bilərsiniz.\nBMU xaricindən gələnlər aşağıdakı linkdən qeydiyyatdan keçməli və şəxsiyyət vəsiqələrini gətirməlidirlər.\nHörmətlə, Pİ klubu\nQeyd:Gələnlərə klub balı veriləcək.


Soyuq havada dərini necə qorumalı? – Qulluq qaydaları – Yenicag.Az\nAna Səhifə Sağlamlıq Soyuq havada dərini necə qorumalı? – Qulluq qaydaları\nSoyuq havada dərini necə qorumalı? - Qulluq qaydaları\nYeni Çağ Media Qrupu – Oktyabr 18, 2018 - 18:25\nSoyuq aylarda külək, şaxta, rütubətli havada üz və əl dərisi, göz ətrafı, dodaqlar quruyaraq kobudlaşır, saçlar öz təravətini və canlılığını itirərək solğunlaşır.\nYenicag.az dərini qorumağın yollarını və qulluq qaydalarını təqdim edir:\nYay aylarında olduğu kimi, soyuq havalı günlərdə də qoruyucu kremlərdən istifadə edilməsi məsləhətdir. Soyuq havanın təsiri dəridə quruluğa səbəb ola bilər. Ona görə də quruluğun qarşısını almaq üçün tərkibində yağ olan və dərini qurutmayan şampunlara üstünlük verilməlidir. Hər dəfə vanna və duş qəbul ediləndən dərhal sonra dəri nəm olarkən nəmləndirici kremlərdən istifadə etmək faydalı təsir göstərir.\nSoyuq günlərdə üz dərisinə xüsusi diqqət göstərmək tələb olunur. Kosmetik vasitə həddindən artıq quru və ağır tərkibli olmamalıdır. Mütəxəssislərin dediyinə görə, makiyajı təmizlədikdən sonra mütləq qış fəsli üçün nəzərdə tutulan nəmləndirici krem çəkilməlidir. Kremin tərkibində qliserin, lanolin, mineral və yağ olması daha yaxşıdır. Qliserin dəri üçün qoruyucu rol oynayır və nəmi saxlayır, lanolin yağı isə onu yumşaldır və hamarlaşdırır. Üzü yuyandan dərhal sonra nəmləndirici krem çəkmək, daha sonra yüngül şəkildə masaj edərək nəmli dəriyə hopdurmaq lazımdır.\nNəmliyini itirən üz dərisini buxar vannası ilə yenidən təravətləndirmək mümkündür. Ev şəraitində aptek çobanyastığı dəmləməsi qatılmış qaynar sudan istifadə edilir. Üzü həmin qarışıq olan qaba tutaraq 10 dəqiqə saxlamaq lazımdır. Buxarın kənara yayılmaması üçün başı dəsmalla bürümək olar. Daha sonra üzü qurudaraq nəmləndirici krem çəkilməsi dərini təravətləndirir və yumşaldır.\nMakiyajı üzdən təmizləmədən yatmaq çox ziyanlıdır.


Mələklər və Dəccal: Cardeña Beatus - Podkastlar - 2021\nMələklər və Dəccal: Cardeña Beatus\nCardeña Beatus - 12-ci əsrdən bəri San Pedro de Cardeña Manastırının Kodeksi\nÁngela Franco Mata, Orta əsr antikalar şöbəsinin müdiri, Museo Arqueológico Nacional, Cardeña Beatus şərh cildindən\nThe Cardeña Beatus, sonrakı seriyalarının ən gözəl əlyazmasıdır Qiyamət haqqında şərhlər Liebananın rahibi Beatus tərəfindən. 1175-1185 illəri arasında tarixlənən bu kodeks, John Rylands Universiteti Kitabxanasındakı, Mançester və Museu d'Art, Gerona'daki bir vaxtlar səhvən atılmış olan boş bir folio daxil olmaqla digər Beatus kodeksləri üçün model idi. Cardeña Beatus. Qalan günümüzdəki folioların çoxu Cardeña Beatus bağlanmış və Museo Arqueológico Nacional, Madriddə yerləşdirilmişdir; başqa bir on beş şüa, Metropolitan İncəsənət Muzeyi, New York tərəfindən satın alındı; və digər bir yarım foliyası Madridin Francisco Zabálburu y Basabe Kitabxanasına aiddir.\nPasxa ilə Pentikost arasındakı ayin dövründə mətnin özü xüsusilə hörmətlə yanaşıldığı və monastırlarda mütləq oxunmasını təşkil etdiyi Orta əsrlərin orta əsrlərindən fərqli olaraq, Beatus əlyazmalarının sonrakı seriyası yeni yazılanlar tərəfindən prestijli bir maddə hesab edildi. monastırlar qurdu. Halo və memarlıq detallarında qızıl yarpaqla birləşən qırmızı, mavi və yaşıl rənglərə əsaslanan bol rəngləmə, hamısı León St Martin kimi dəhşətli arxa tərəfdən şikayətlənə bilən mahir surətçı müəlliflərin köçürdüyü mətnlə tam uyğun bir şəkildə möhtəşəm dekorasiyanı vurğulayır. belə ağır və davamlı işin səbəb olduğu çiyin ağrıları. Aydınlatma c. 1175-85 açıq şəkildə insul sənətindən təsirlənir və qeyri-müəyyən şəkildə Carolingian sənətini xatırladır. Bu möhtəşəm bəzək, bu əlyazmanın kifayət qədər yaxşı vəziyyətdə qalmağının bir səbəbidir.\nf. 42r, Efes Kilsəsinə mesaj\nIllustrator John və soldakı mələkdən ibarət bir kompozisiya istifadə edir. John kitabı əlində tutur və mələk söhbətdə olduğu kimi sağ əlini ona tərəf uzadır. Efes Kilsəsi sağda iki səviyyədə dayanır: yuxarıda, üç tağ və aşağıda, içərisində bir qurbangahın göründüyü at nalı qövsü. Üstündə dörd qüllə dayanır, iki mərkəz qülləsi daha zərif və yaxşı işlənmişdir. Qırmızı və qızıl rəngli rənglərin zənginliyi, miniatürün zəif bacarığı ilə ziddiyyət təşkil edir. Manchester illüstrasiyası oxşar ikonoqrafik xüsusiyyətlərə malikdir.\nf. 10A, Beşinci şeypurlu mələk\nTərkibindəki fərqli elementlərin izahı storia belədir: dibsiz çuxur, şeytanın içində dərin sığındığı insan ürəyidir. Ondan yaranan tüstü dünyada Kilsə təbliğatını gizlədən günahları təmsil edir. Çəyirtkələr tüstü ilə qarışır və Qiyamətdə əqrəblərlə müqayisə olunur. San Pedro de Cardeña'da və qurbağalara çevrilərək, kərtənkələ kimi təsvir olunurlar Rylands Beatus (f. 130r), birincisi zebralar kimi zolaqlı, ikincisi ləkələnmiş gövdələrlə.\nCardeña illüstrasiyası Gerona Beatus (f. 154v), əksinə Magius ’Beatus və Valcavadodan bəhs olunan ABISSUS ləğv edilmişdir. Tədqiq olunan illüstrasiyanın kvadrat quruluşu müxtəlif rəngli üç geniş zolağa ayrılır: qəhvəyi və yaşıl qızıl ulduzlarla səpilən mavi göy. Altındakı yaşıl zolaq içərisində ulduzun yanında bir düyməni tutan bir fiqurun oturduğu içi boşluq şəklində uçuruma malikdir. Lorvao kodeksindən fərqli olaraq rəqəm qanadlı deyil, sanki mələyin özü şeypur çalır. Artıq dibsiz çuxurdan çıxan çəyirtkələrin əzab verdiyi insan fiqurları fərqli, çox həyəcanlı duruşlara malikdir və mətnə uyğun olaraq geyindirilib. Bəziləri ayaqyalın, bəziləri ayaqqabı geyinir. Ölü olmadıqlarına görə çılpaq deyillər. Tüstü sütunu alovlarla qarışır. Göydən düşən böyük ulduz qızıldır. The Arroyo Beatus (f. 96v) tamamilə fərqli konvensiyalara, fərqli bir mənbədən ilham aldığına dəlalət edir.\nf. 13B, Dəccalın Masaları\nBirinci folio, əl ilə çəkilmiş, qara xətlərlə qalın, yaşıl bir çərçivənin içərisində, Məsihin xaçlı mərkəzi qutusundakı Dəccal masasını göstərir. Dəccal Məsihə bənzəyir, amma tam əksinədir. Qızıl xaç Yunan və əvvəlki əsrlərin kodekslərindəki Oviedo xaçını xatırladır. Hər iki tərəfdəki böyük hərflərlə yazılar aşağıdakı cədvəldə daxil ediləcək səkkiz addan xəbər verir. “Sentyabr ayı üçün ən yaxşı adın təyin olundu ki, bu adamlar və serpens ilə dekabr ayında ən yaxşısıdır”.\nDəccal adları, Gerona kodeksindəki düzəlişdən sonra San Pedro de Cardeña Beatusda olduğu kimi adətən müvafiq at nal tağlarının içərisinə qoyulmasına baxmayaraq fərqli sıralarda görünür. Tağlar kiçikdir, buna görə də ssenarini daha aydınlaşdırmaq üçün adlar ikinci hissə ilə bərabər iki sətirdə, böyük hərflə yazılır. Osma Beatus, adları yuxarıdan aşağıya dik olaraq yerləşdirərək bu qaydanı pozur.\nBu əlyazma haqqında daha çox məlumat üçün M. Moleiro Redaktor Veb saytını ziyarət edin\nVideoya baxın: Hristiyanlar Papayı DECCAL İlan Etti. İsrailê Göre 2040 Yılında Kıyamet Kopacak. (Dekabr 2021).\nCopyright 2021 \_ Mələklər və Dəccal: Cardeña Beatus...


450-yə yaxın sahibkara xidmətlər göstərilib\n450-yə yaxın sahibkara xidmətlər göstərilib Hadisə\nTəlim və məsləhət xidmətlərindən 450-ə yaxın sahibkar və biznes fəaliyyəti ilə məşğul olmaq istəyənlər faydalanıb\nKiçik və Orta Biznesin İnkişafı Agentliyinin (KOBİA) Masallı-Cəlilabad-Biləsuvar KOB inkişaf mərkəzi (KOBİM) tərəfindən sahibkarlara, biznesə başlamaq istəyənlərə və startaplara ehtiyaclarına uyğun olaraq təlim və məsləhət xidmətləri göstərilir.\nAvqust və sentyabr aylarında Masallı-Cəlilabad-Biləsuvar KOBİM tərəfindən müxtəlif mövzularda təşkil olunan 39 biznes təlimlərindən 450-ə yaxın sahibkar və biznes fəaliyyəti ilə məşğul olmaq istəyən şəxslər faydalanıb. Təlimlər biznes planin hazırlanması, marketinq və satış, torpaq və əmlak vergisi, KOB-lar üçün mühasibatlıq, fiziki və hüquqi şəxs anlayışı və digər istiqamətləri əhatə edib.\nHəmçinin, qeyd olunan müddət ərzində Masallı-Cəlilabad-Biləsuvar KOBİM tərəfindən 8 sahibkara biznes planın və layihələrin hazırlanması, biznes ideyanın reallaşdırılması üçün dövlət və özəl qurumlarla əlaqələndirmə, maliyyə resurslarına çıxış və digər istiqamətlərdə məsləhət xidməti göstərilib.\nQeyd edək ki, Masallı-Cəlilabad-Biləsuvar KOBİM -in xidmətlərindən faydalanmaq üçün (+994 51) 363 53 78 nömrəsi ilə əlaqə saxlaya və ya Biləsuvar rayonu, Mübariz İbrahimov küç, 219-da yerləşən Mərkəzin ofisinə müraciət edə bilərsiniz.\nMasallı-Cəlilabad-Biləsuvar KOBİM tərəfindən göstərilən bütün xidmətlər ödənişsizdir.


Milli Konservatoriyadan Polad Bülbüloğluya hörmət və məhəbbətlə...\nBu yaxınlarda 70 illik yubileyi təntənəli surətdə keçirilən Azərbaycanın Xalq artisti, görkəmli bəstəkar və müğənni, ictimai xadim Polad Bülbüloğlunun həyat və yaradıcılığına nəzər saldıqda onun sənətinə marağın, pərəstişin, sözün əsl mənasında,vurğunluğun səbəbini anlayırsan. Polad Bülbüloğlunun musiqisində gözəllik,qeyri-adilik, müasirlik, eyni zamanda, fikir dərinliyi, ifasındakı özünəməxsusluq və bunların vəhdətində dinləyicini ustalıqla cazibəyə salaraq təbii ahənglə idarə etmək qabiliyyəti çox güclüdür. Onun həyat dolu musiqisi insanın ömrünə yeni rənglər bəxş edir. Sanki Polad Bülbüloğlunun füsunkar sənətinin təsirindən ovsuna düşərək bu nəğmələrin qanadından yapışıb nurlu bir aləmə pərvazlanmaq istəyirsən.\nDünyada bir-birinə bənzəməyən gözəl, məlahətli, yanıqlı, həzin səslər az deyil. Hər bir ifaçının da öz oxu tərzi, mahnı yaratmaq istedadı var. Amma gəlin etiraf edək ki, Polad Bülbüloğlunun səsi bütün eşitdiyimiz avazlardan fərqlidir. Əlbəttə ki, ‘’Şərqin Konservatoriyası’’ adlandırılan Azərbaycanın dilbər guşəsi, füsunkar Şuşanın təbiəti, atası Bülbülün bənzərsiz istedadı genetik olaraq onun qanına hopub və yaradıcılığına sirayət edib.\nPolad Bülbüloğlunun yubileyi ilə əlaqədar tədbirlərin davamı olaraq martın 5-də Azərbaycan Milli Konservatoriyasında keçirilən Elmi-praktiki konfrans özəlliyi ilə fərqlənirdi. Tələbə Elmi Cəmiyyətinin təşkil etdiyi bu konfransda məruzəçilər konservatoriyada təhsil alan tələbələr idi. Məruzələrdə Polad Bülbüloğlunun həyat və yaradıcılığının müxtəlif aspektləri hərtərəfli əks olunmuşdu. Belə ki, bəstəkarın yaradıcılıq yolunu işıqlandıran videoçarxın ardınca bakalavr pilləsində təhsil alan musiqişünas tələbələr – Primova Nərmin ( II kurs) “Ömrün 70-ci baharı”, İsmayılova Lalə ( III kurs) “Estrada janrının inkişafında Polad Bülbüloğlunun rolu”, Həsənova Könül (I kurs) “Polad Bülbüloğlunun kino musiqisi”, habelə, magistrantlar- Hüseynova Həqiqət (I kurs) “Füsunkar mahnılar müəllifi”, Babayeva Aydan (I kurs) “Eşq və ölüm baleti” mövzuları ilə çıxış etdilər. Konfrans zamanı Polad Bülbüloğlunun musiqisi səsləndirildi və baletindən fraqmentlər təqdim olundu. Konservatoriyanın milli-vokal ixtisası üzrə təhsil alan I kurs tələbəsi Rüstəmova Aydanın ifasında Polad Bülbüloğlunun mahnıları böyük rəğbətlə qarşılandı. Sonda Azərbaycan Milli Konservatoriyasının rektoru, Xalq artisti, professor Siyavuş Kərimi Polad Bülbüloğlu ilə əməkdaşlığından söz açdı və çoxillik dostluq əlaqələrindən yaddaşına həkk olunmuş maraqlı anları və səmimi xatirələri tələbələrlə bölüşdü.


Adélie Penguen Faktları, İş Vərəqləri və Uşaqlar üçün Mənşə - Heyvanlar\nAdélie Penguen Faktları və İş Vərəqləri\nThe Adelie , Pygoscelis adeliae, ən kiçik və ən geniş yayılmışdır pinqvin materikdə olan növlər Antarktida , Sphenisciformes ailəsində. Qara və ağ lələkləri və göz ətrafındakı fərqli ağ üzükləri ilə tanınan Adélie pinqvinləri, cəlbedici maraqları, komik şenaniqanları və çirkin davranışları ilə xalqın qəlbini qazandı.\nAdélie Penguin haqqında daha çox məlumat və ya alternativ olaraq, sinif və ya ev şəraitində istifadə etmək üçün 21 səhifəlik Adélie Penguin iş vərəqi paketimizi yükləyə bilərsiniz.\nAd 1840-cı ildə pinqvinləri kəşf edən Fransız tədqiqatçı Jules Dumont d'Urville-dən gəlir. Onlara arvadı Adelenin adını verməyi seçdi.\nBəziləri, Antarktidada Fransızların mülkü olan Adélie Land adına ad verdiklərini söyləyirlər.\nElmi adı Pygoscelis adeliae'dir, burada Pygoscelis 'yumru ayaqlı' deməkdir. Bununla birlikdə, cins xalq arasında 'fırça quyruqlu pinqvinlər' kimi tanınır.\nAdélie pinqvinləri orta ölçülüdür quşlar , 18 ilə 28 inç arasında duran və 7.9-13.2 lirə ağırlığında. Kişilərin dişilərdən biraz daha yüksək və ağır olduqlarına inanılır.\nGözləri ətrafındakı ağ dairə, qara və ağ qarın və tutqun narıncı qanunlarının böyük bir hissəsini əhatə edən qara üz tükləri ilə xarakterizə olunan “smokin görünüşü” ilə tanınırlar.\nYetkinlik yaşına çatmayan və ya yeniyetmə Adélie pinqvinlərinin boğazları ağ və qara göz üzükləri var.\n1910-cu ildəki İngilis Antarktika Ekspedisiyasından xilas olan Apsley Cherry-Garrard, 'Ən fövqəladə şəkildə uşaqlar kimi, Antarktika dünyasındakı bu kiçik insanlar ya öz uşaqları ya da yaşlı kişilər kimi öz əhəmiyyəti ilə dolu olduqlarını' kitabında söylədi. Dünyada səyahət.\nAntarktika gəzintilərinin sərnişinləri pinqvinin dəcəlliyini görərdilər - bəzən qrupdakı şanssız bir üzvünü aşağıda suyun yırtıcılardan təmiz olduğundan əmin olmaq üçün dənizə itələyirlər.\nBəziləri qonşu yuvalarının ətrafında gizlincə gizlənər, bəziləri də cücələrini yuva yeri ətrafında qaçmaqdan yorulana qədər onları qovmağa məcbur edərlər.\nMükəmməl üzgüçülər və bacarıqlı su ovçularıdır, üzgüçülük saatda 75 kilometr sürətlə (saatda 46 mil) və 175 metr (575 fut) dərinliyə qədər dalış. Adélie pinqvinləri, bir ildə orta hesabla 13000 kilometr (8000 mil) piyada yürüş etməyi və uzun məsafələrə səyahət etməyi də sevirlər. Kifayət qədər qar buz bağladıqda qarınlarına plonklara gedirlər.\nAdélie pinqvinləri, İmperator pinqvinindən başqa, Antarktidada materikdə tapılan iki pinqvindən biridir. Onlar təqib edirlər günəş bu buzlu qitənin ətrafında, çünki qış günəşi heç vaxt batmır.\nTorpaq yırtıcıları olmadığından, insanlar ərazilərinə girəndə son dərəcə maraqlıdırlar. Bəzən tədqiqatçıların yanına sanki öz işləri ilə məşğul olurlar.\nPəhriz və HABİTAT\nAdélies əsasən Antarktika krill, buz krill, gümüş balığı, dəniz krill və buzlu kalamar kimi kiçik su canlıları ilə qidalanır.\nTədqiqatlar göstərir ki, bu pinqvinlər bir vaxtlar balıq əsaslı bir pəhrizdə idilər və təxminən 200 il əvvəl krill yeməyə başladılar. Bunun Antarktika kürk möhürü və balin balinasının azalması və pinqvinlərin indi daha asan bir qida mənbəyi kimi istifadə etdikləri krilllərin çoxluğu ilə nəticələnə biləcəyini düşünürlər.\nVəhşi təbiətdə, onların əsas yırtıcıları arasında suitilər, Skua kimi digər dəniz quşları və nəhəng fulmarlar, orkaslar və leopard möhürləri vardır.\nKoloniyalar adlanan böyük icmalarda yaşayan Adele, Antarktidada və Cənubi Orkney və Cənubi Sandviç Adası kimi qonşu adalarda tapılır. Dəniz buzuna yaxın yerlərdə yaşayırlar, ancaq buzsuz torpaqlarda çoxalırlar.\nYUŞAQ VƏ DAVA\nOktyabr ayında Antarktika baharında cütləşməyə başladıqda Adélies qayalı və buzlu sahil xəttindən qaçır.\nKişi Adélies, daha böyük yuvalar vasitəsilə bir dişi cəlb etməyi hədəfləyən yuva quruculardır. Eğimli torpaqlarda yuvalar qururlar və onları çınqıllarla düzürlər - buz əriməyə başladığı zaman yuvalarını sudan azad etmək üçün strateji bir hərəkətdir.\nNoyabr ayının ortalarına qədər valideynlər iki yumurta yumurtalarını isti və yırtıcılardan qorumaq üçün növbə ilə inkubasiya edirlər. Yumurtada oturan ilk iki növbə təxminən iki həftə davam edir, daha sonra isə daha qısa növbə davam edir. Dekabr ayına qədər yumurta çıxır və valideynlər növbə ilə balalarını qoruyur və bəsləyirlər. Yeməkdə qıtlıq varsa, yalnız bir cücə sağ qala bilər.\nÜç həftə sonra cücələr təhlükəsizlik və istilik üçün kreç adlanan qruplara toplanmasına baxmayaraq tək qala bilər. Doqquz həftəyə çatdıqda, özləri açıq suda üzməyə başlayırlar. Kişilər dörd yaşında, qadınlar üç yaşında cinsi olaraq yetkinləşirlər. Adelisin vəhşi təbiətdə 11 ilə 20 il yaşayacağı gözlənilir.\nHal-hazırda dünyada 2,5 milyon Adélies cütü var. Tədqiqatlar Antarktidadakı buz rəflərinin dağılması və bu pinqvinlər üçün buzsuz bir yaşayış sahəsi yaratması ilə nəticələnə biləcək bir neçə populyasiyanın genişləndiyini göstərir.\nIUCN-ə görə 1998-ci ildən bəri ən az narahat olan növlər siyahısına salındılar.\nAdélie pinqvinləri Antarktika qida zəncirində mühüm rol oynayır - kiçik canlılar istehlak edirlər və yırtıcılar üçün qida mənbəyidirlər. Bu pinqvinləri qorumaqla, ona bağlı olan bütün vəhşi təbiətə fayda verən okean mühitinə baxmağa və qorumağa kömək edirik.\nAdélie Penguin İş Sənədləri\nBu, 21 dərin səhifədə Adélie Penguin haqqında bilməli olduğunuz hər şeyi ehtiva edən fantastik bir paketdir. Bunlar Şagirdlərə Sphenisciformes ailəsində materik Antarktidada tapılan ən kiçik və ən geniş yayılmış pinqvin növü olan Adélie, Pygoscelis adeliae haqqında şagirdlərə məlumat vermək üçün mükəmməl olan Adélie Penguin iş vərəqləri. Qara və ağ lələkləri və göz ətrafındakı fərqli ağ üzükləri ilə tanınan Adélie pinqvinləri cəlbedici maraqları, komik şenaniqanları və cəsarətli davranışları ilə cəmiyyətin qəlbini qazandı.\nAdélie Pinqvin Faktları\nAdélie-ni təqdim edirik\nBuz Krallığının Kiçik Adamları\nİmperator və Adélie\nAdélie Penguen Faktları və İş Vərəqləri: https://diocese-evora.pt - KidsKonnect, 9 yanvar 2020\nBağlantı aşağıdakı kimi görünür Adélie Penguen Faktları və İş Vərəqləri: https://diocese-evora.pt - KidsKonnect, 9 yanvar 2020\n1964-cü il mülki hüquqlar haqqında akt\nyazılı bir lətifə nədir


Qoy ailəniz xoşbəxt və möhkəm olsun! | Təlim\n«Evi Rəbb tikməzsə, bənnaların zəhməti boşa gedər» (MƏZ. 127:1a).\nƏr-arvadlar hansı çətinliklərlə üzləşirlər?\nƏrlə arvad nikahlarında Yehovaya necə yer verə bilərlər?\nNikahda «Qızıl qanun»a necə əməl etmək olar?\n1—3. Ər-arvadlar hansı çətinliklərlə üzləşirlər? (Məqalənin əvvəlindəki şəklə baxın.)\nOTUZ SƏKKİZ ildir ki, xoşbəxt ailə həyatı sürən bir kişi deyir: «Ailənin xoşbəxt olmasını ürəkdən istəyirsənsə və bunun üçün əlindən gələni edirsənsə, bil ki, Yehova mütləq sənə dayaq olacaq». Bəli, ərlə arvad ailəni xoşbəxt edə və çətin vaxtlarda bir-birinə dayaq ola bilər (Sül. məs. 18:22).\n2 Amma bir fakt danılmazdır ki, ailə quran adamlar «həyatda yeni çətinliklərlə» üzləşirlər (1 Kor. 7:28). Gündəlik qayğılar nikahda gərginlik yaradır. Əksər ailələrdə ərlə arvad arasında ünsiyyət problemi var, onlar ya sözləri ilə bir-birini incidir, ya bir-birini düz başa düşmür, ya da əməlli-başlı söhbət edə bilmirlər (Yaq. 3:2, 5, 8). Bir çox ailələrdə ərlə arvad bilmir neçə yerə bölünsün, bir tərəfdən iş, digər tərəfdən uşaqlar. Gərginlik və yorğunluq ucbatından bəziləri üçün ailəyə vaxt ayırmaq müşkül məsələyə çevrilib. Maddi sıxıntı, xəstəlik və digər çətinliklər bəzi ailələrdə ərlə arvad arasında məhəbbət və hörmətdən əsər-əlamət qoymayıb. Elə ailələr də var ki, kənardan möhkəm görünür, amma «günahlı bədənin əməlləri» — əxlaqsızlıq, pozğun davranış, ədavət, çəkişmə, paxıllıq, didişmə, fikir ayrılığı onları içəridən yeyib-bitirir (Qalat. 5:19—21).\n3 Hələ bu, azmış kimi, axır günlərə xas olan xudbinlik və allahsızlıq ailəni tar-mar edir (2 Tim. 3:1—4). Üstəlik, ailələr qəddar bir düşmənin səngimək bilməyən həmlələrinə məruz qalır. Həvari Peter xəbərdarlıq etmişdi: «Düşməniniz İblis nərildəyən şir kimi gəzib udmağa adam axtarır» (1 Pet. 5:8; Vəhy 12:12).\n4. Xoşbəxt və möhkəm nikaha sahib olmaq necə mümkündür?\n4 Yaponiyada yaşayan bir kişi bölüşür: «Maddi cəhətdən sıxıntı çəkirdim. Arvadımla düz-əməlli söhbət etmirdim deyə, o da gərgin idi. Bir tərəfdən də, bərk xəstələndi. Yaşadığımız bu gərginlik bəzən dava-dalaşa gətirib çıxarırdı». Unutmayaq ki, ailədə çətinliklər qaçılmaz olsa da, aşılmaz deyil. Ər-arvad Yehovanın köməyilə, ailəni xoşbəxt və firavan yuvaya çevirə bilər. (Məzmur 127:1 ayəsini oxuyun.) İndi gəlin möhkəm və uzunömürlü nikah «tikmək» üçün lazım olan «daşlardan» beşini nəzərdən keçirək. Və görək məhəbbət bu «daşları» bir-birinə necə bərkidə bilər.\nNİKAHINIZDA YEHOVAYA YER VERİN\n5, 6. Ərlə arvad nikahlarında Yehovaya necə yer verə bilərlər?\n5 Nikahın möhkəmliyi üçün ən əsas «daş» ailənin banisi olan Allaha sədaqət və itaətdir. (Vaiz 4:12 ayəsini oxuyun.) Ərlə arvad nikahlarında Yehovaya yer vermək üçün Onun öyüd-nəsihətinə riayət etməlidir. Keçmişdə Allah xalqına demişdi: «Sağa ya sola azdığınız vaxt arxanızdan “Yol budur, gedin bu yolla” deyilən səsi eşidəcəksiniz» (Yeşaya 30:20, 21). Bu gün ərlə arvad Yehovanın Kəlamını birlikdə oxumaqla Onun səsini eşidə bilər (Məz. 1:1—3). Onlar maraqlı, ruhani təravət gətirən ailəvi ibadət keçirməklə də nikahı möhkəmləndirə bilərlər. Hər gün birgə dua etməyin isə öz yeri var. Çünki dua nikahı Şeytan dünyasından qorumaq üçün bir sipərdir.\nƏrlə arvad ruhani işləri bir yerdə görməklə Allahla və bir-biri ilə münasibətlərini daha da möhkəm və dəyərli edirlər (5, 6-cı abzaslara baxın)\n6 Almaniyada yaşayan Qerhard deyir: «Hansısa narahatçılıq və ya anlaşılmazlığa görə evdə qanqaraçılıq düşəndə Allahın Kəlamındakı məsləhətlər köməyimizə çatır, bizə səbirli olmağı, səhvlərə göz yummağı öyrədir. Ailənin xoşbəxtliyi üçün bunlar mütləqdir». Deməli, ərlə arvad Yehovanın onların nikahında həmişə olması üçün var gücləri ilə çalışmalı, ruhani işləri bir yerdə görməlidirlər. Bu isə onların Allahla və bir-biri ilə münasibətlərini daha da möhkəm və dəyərli edər.\nƏRLƏR, İSA KİMİ BAŞÇI OLUN\n7. Ər necə başçı olmalıdır?\n7 Ərin necə başçı olması nikahın xoşbəxt və möhkəm olmasına bilavasitə təsir edir. Müqəddəs Kitabda deyilir ki, «hər kişinin başı Məsih, qadının başı kişi»dir (1 Kor. 11:3). Bu ayəni tam oxuyanda ərlərin necə başçı olmalı olduğunu görürük, yəni Məsih onların üzərində necə başçıdırsa, onlar da elə başçı olmalıdır. İsa heç vaxt zalım, kobud olmayıb, o, həmişə mehriban, xeyirxah, mülayim, həlim və qəlbən təvazökar olub (Mat. 11:28—30).\n8. Ər arvadının sevgisini və hörmətini necə qazana bilər?\n8 Məsihçi ər dəqiqəbaşı həyat yoldaşından hörmət tələb etmir. Əksinə, onunla «biliyə əsasən», yəni anlayışla davranır. Qadın «daha zəif olub zərif bir qaba bənzədiyi» üçün onu qiymətləndirir (1 Pet. 3:7). O istər başqalarının yanında, istərsə də təklikdə arvadı ilə hörmətlə danışır, nəvazişlə davranır. Və bununla göstərir ki, arvadı onun üçün əzizdir (Sül. məs. 31:28). Bu cür başçılıq edən ər arvadının məhəbbətini və hörmətini qazanır, eləcə də ailəsinə Allahın xeyir-duasını gətirir.\nQADINLAR, İTAƏTKAR OLUN\n9. Qadın itaətkar olduğunu necə göstərə bilər?\n9 Yehovaya qarşı ülvi məhəbbət hamımıza Ona boyun əyməyə kömək edir (1 Pet. 5:6). İtaətkar qadın Yehovanın hakimiyyətinə hörmət etdiyini, əsas etibarilə, ərinə dayaq və dəstək olmaqla göstərə bilər. Müqəddəs Kitabda deyilir: «Ey arvadlar, ərlərinizə Ağanın davamçılarına yaraşan tərzdə tabe olun» (Kolos. 3:18). Düzdür, ərin verdiyi bütün qərarlar qadının ürəyincə olmur. Ancaq ərin qərarı Allahın əmrlərinə zidd getmirsə, itaətkar qadın verilən qərarla sevə-sevə razılaşır (1 Pet. 3:1).\n10. İtəatkarlıq nəyə görə zəruridir?\n10 Qadın ailədə şərəfli yer tutur: o, ərinə yoldaşdır (Mal. 2:14). Ailədə qərar verilərkən o, öz fikirlərini və hisslərini hörmətlə ifadə edir, bununla belə itaətkarlığı yaddan çıxarmır. Ağıllı ər də arvadının dediklərinə diqqətlə qulaq asır (Sül. məs. 31:10—31). İtəatkarlıq ailədə xoş ab-hava və mehribançılıq yaradır. Ərlə arvad isə Yehova Allahı razı saldıqları üçün məmnunluq duyur (Efes. 5:22).\nBİR-BİRİNİZİ ÜRƏKDƏN BAĞIŞLAYIN\n11. Bağışlamaq nəyə görə vacibdir?\n11 Nikahın sarsılmaz olması üçün vacib olan digər bir «daş» bağışlamaqdır. Ərlə arvad bir-birinə qarşı səbirli olub, bir-birini ürəkdən bağışlayanda nikah bağı möhkəmlənir (Kolos. 3:13). Amma onlar olub-keçənləri unutmayanda, gedib-gəlib bir-birinin başına qaxanda münasibətlər korlanır. Binada yaranan çatlar onu qəzalı vəziyyətə saldığı kimi, inciklik və kin-küdurət də bağışlamağı çətinləşdirir. Lakin Yehova onları bağışladığı kimi, ərlə arvad da bir-birini bağışlayanda nikah bağı möhkəm olur (Mik. 7:18, 19).\n12. Məhəbbət bir çox günahın üstünü necə örtür?\n12 Əsil məhəbbət «pisliyin hesabını tutmur». Bəli, «məhəbbət bir çox günahın üstünü örtür» (1 Kor. 13:4, 5; 1 Peter 4:8 ayəsini oxuyun). Başqa sözlə desək, məhəbbət bağışlamaqda say bilmir. Məsələn, bir dəfə həvari Peter İsa Məsihdən soruşmuşdu ki, bir insanı neçə dəfə bağışlamalıdır. İsa da ona demişdi ki, «yetmiş yeddi dəfəyə qədər [bağışlamalıdır]» (Mat. 18:21, 22). Bu sözlərlə o göstərirdi ki, bağışlamağın sayında məsihçi üçün, demək olar ki, hədd yoxdur (Sül. məs. 10:12) *.\n13. Bağışlamağı bacarmaq üçün nə etməliyik?\n13 Anet adlı bir qadın deyir: «Ərlə arvad bir-birini bağışlamayanda aralarında kin və etibarsızlıq kök salır. Bu da nikahı bərbad günə qoyur. Səhvlərin üstündən keçəndə isə nikah telləri möhkəmlənir, ərlə arvad bir-birinə daha yaxın olur». Bağışlaya biləsiniz deyə gərək həyat yoldaşınızın yaxşı cəhətlərini görüb qiymətləndirməyi bacarasınız. Həmçinin həyat yoldaşınızı səmimi-qəlbdən tərifləməyi yaddan çıxarmayın (Kolos. 3:15). Bəli, bir-birinizi ürəkdən bağışlayın, o zaman qəlbinizdə rahatlıq, aranızda vəhdət, üzərinizdə isə Allahın xeyir-duası olacaq (Rom. 14:19).\nQIZIL QANUNA RİAYƏT EDİN\n14, 15. Qızıl qanunun məğzi nədir və nikahda onu necə tətbiq etmək olar?\n14 Şübhəsiz, hər kəs istəyir ki, ona hörmət etsinlər. Fikirləri və hissləri nəzərə alınanda adama xoş olur. Amma hərdən belə sözlər eşidirik: «Mənə çəkdirdiyini özünə çəkdirəcəyəm». Bəzən bu hissləri necəsə başa düşmək olar. Amma Müqəddəs Kitabda deyilir: «Demə: “Mənə etdiyini mən də ona edəcəyəm, onun əməlinin əvəzini verəcəyəm”» (Sül. məs. 24:29). İsa Məsih çətin vəziyyətləri həll etməyin ən düzgün yolunu öyrətmişdi. «Qızıl qanun» adlanan bu qaydada deyilir: «İnsanların sizinlə necə rəftar etməsini istəyirsinizsə, siz də onlarla elə rəftar edin» (Luka 6:31). Məsihin sözünün canı o idi ki, biz insanlardan özümüzə qarşı necə münasibət gözləyiriksə, özümüz də onlara qarşı elə olmalıyıq, acıq çıxmamalıyıq. Bu qaydanı ailədaxili münasibətlərə də şamil etmək olar, yəni özümüzə qarşı nə gözləyiriksə, özümüz də elə etməliyik.\n15 Ər-arvad bir-birinin hiss və duyğularına qarşı həssas olanda onların münasibəti möhkəmlənir. Cənubi Afrikadan olan bir kişi deyir: «Biz Qızıl qanuna əməl etməyə çalışırıq. Hətta ailədə söz-söhbət yarananda da əlimizdən gələni edirik ki, qarşı tərəfdən umduğumuz münasibəti özümüz göstərək, bir-birimizin ləyaqətinə hörmət edək».\n16. Ər-arvad arasında nə yolverilməzdir?\n16 Hətta zarafatla da olsa, həyat yoldaşınızın zəif cəhətlərini, xasiyyətindəki qəribəlikləri üzə vurmayın. Unutmayın ki, nikah kimin daha güclü olduğunu, kimin daha bərk qışqıra, yaxud daha çox sanca bildiyini müəyyənləşdirən yarış deyil. Düzdür, səhvsiz insan yoxdur. Hərdən elə olur ki, başqalarını incidirik. Amma ərin, yaxud arvadın kinayəli, alçaldıcı sözlər deməsinə, daha betəri isə, bir-birini itələməsinə, vurmasına heç cür haqq qazandırmaq olmaz. (Süleymanın məsəlləri 17:27; 31:26 ayələrini oxuyun.)\n17. Ər Qızıl qanuna necə riayət edə bilər?\n17 Bəzi xalqlarda hesab edilir ki, arvadını yumruq altında saxlamayan kişi kişi deyil. Müqəddəs Kitabda isə deyilir: «Səbrini basan güclü adamdan yaxşıdır, təmkinli adam şəhər alandan üstündür» (Sül. məs. 16:32, Yeni Dünya Tərcüməsi). Yer üzündə yaşamış ən böyük şəxsiyyət olan İsa Məsihə oxşamaq və təmkinli olmaq üçün güclü iradə tələb olunur. Arvadını təhqir edən, ona əl qaldıran kişi hünər iş görmür. Belə kişi Yehova ilə münasibətlərini korlayır. Məzmurçu Davud özü güclü və cəsur kişi olsa da, demişdi: «Hirslənəndə günah işləməyin, yatağınızın içində, ürəyinizdə danışın, səsiniz çıxmasın» (Məz. 4:4, YD).\n18. Nikahda məhəbbəti qorumaq nəyə görə vacibdir?\n18 1 Korinflilərə 13:4—7 ayələrini oxuyun. Məhəbbət nikahda ən vacib keyfiyyətdir. «Daxildən gələn şəfqəti, həmçinin xeyirxahlığı, təvazökarlığı, həlimliyi və səbiri geyinin... Bütün bunlardan ziyadə, məhəbbətə bürünün, çünki yalnız məhəbbət insanlar arasında kamil birlik yaratmağa qadirdir» (Kolos. 3:12, 14). Ərlə arvad bir-birini Məsihin məhəbbətinə bənzər fədakar məhəbbətlə sevməlidir. Belə məhəbbət sadaladığımız beş «daşı» bir-birinə bərkidir. Ərlə arvad mənfi cəhətləri ilə bir-birini qıcıqlandırsalar da, sağlamlıqla bağlı problemlər, maddi çətinliklər, qohumlarla münasibətdə anlaşılmazlıqlar yaransa da, nikahları belə məhəbbətin sayəsində sarsılmaz qalacaq.\n19, 20. a) Ər-arvad nikahın xoşbəxt və möhkəm olmasına necə nail ola bilər? b) Növbəti məqalədə nəyi araşdıracağıq?\n19 Həqiqətən də, nikahın xoşbəxt olması üçün ərlə arvad bir-birini sevməli, bir-birinə sadiq qalmalı və var güclərilə çalışmalıdır. Problem yarananda ailəni dağıtmaq çıxış yolu deyil. Ər-arvadın məqsədi nikahı sadəcə saxlamaq yox, onu gücləndirmək olmalıdır. Özünü Yehovaya həsr edən, bir-birinə sədaqət andı içən məsihçilər Allaha və bir-birinə sevgidən irəli gələrək çətinlikləri həll etməlidirlər. Çünki «məhəbbət heç vaxt tükənmir» (1 Kor. 13:8; Mat. 19:5, 6; İbr. 13:4).\n20 Yaşadığımız «son dərəcə ağır» zəmanədə nikahın xoşbəxt və möhkəm olması xüsusilə çətindir (2 Tim. 3:1). Ancaq Yehova Allahın köməyilə bu, mümkündür. Bununla belə, ər-arvadlar dünyada geniş yayılmış əxlaqsızlıqla da mübarizə aparmalı olurlar. Növbəti məqalədə ərlə arvadın nikahı bu təhlükədən necə qoruya biləcəyini araşdıracağıq.\n^ abz. 12 Düzdür, ərlə arvad bir-birini bağışlamağa, çətinlikləri aradan qaldırmağa çalışmalıdır. Lakin Müqəddəs Kitab həyat yoldaşının xəyanətilə üzləşən günahsız tərəfə ixtiyar verir ki, istəyir bağışlasın, istəyir boşansın (Mat. 19:9). «Allahın məhəbbəti» kitabının 219—221-ci səhifələrində yerləşən «Allah boşanmaya və ayrı yaşamağa necə baxır?» adlı əlavə məlumata baxın.


"Azəriqaz”ın xalqa xidmət nümunəsi: Qazlaşdırma üçün hər evdən 8 000 manat rüşvət tələb olunur... - Video » XalqXeber.Az | Son xeberler Azerbaycan xeberleri\nXalqXeber.Az » Sosial » "Azəriqaz”ın xalqa xidmət nümunəsi: Qazlaşdırma üçün hər evdən 8 000 manat rüşvət tələb olunur... - Video\nRuslan Əliyev ölkə prezidentinin məmurların və dövlət qurumlarının xalqa qüsuruz xidmət etməsi ilə bağlı etdiyi çağrışlara beləmi cavab verir?..\nSon günlər haqqında ən çox yazılan və əhalinin ən çox şikayətn etdiyi qurum birmənalı olaraq “Azəriqaz” İstehsalat Birliyidir. Sözün düzü Rövnəq Abdullayevin əmri ilə Əkbər Hacıyev bu qurumun rəhbərliyindən alınanda və Ruslan Əliyev quruma direktör gətiriləndə hər kəs düşünürdü ki, “Azəriqaz” İB-də problemlər azalacaq, əhalinin şikayətinə normal yanaşılacaq, ən əsası “Azəriqaz” abonentləri cana-boğaza yığmaqdan əl çəkəcək və pis yaxşı xalqa xidmət edəcəklər. Amma gözləntilərin əksinə olaraq “Azəriqaz” İB-dən şikayətlər artmağa başladı. Hətta artıq deyə bilərik ki, bu qurumun göstərdiyi xidmətdən şikayətlər ərşə dirənib.\nSon zamanlar əhalinin böyük hissəsi “Azəriqaz” İB-nin sayğaclarının artıq pul yazmasından şikayətçidir və bu şikayətlərə qarşı qurumdan verilən açıqlamalar ancaq təəssüf hissi doğurur. Yəni qurumun açıqlamaları “mış, muş”dan savayı bir şey deyil və “Azəriqaz” İB-nin rəhbərliyi problemi bilsə də, sadəcə həll etmək istəmir və açıq şəkildə abonentlərini talamaqla məşğuldur. Bu özbaşınalığa görə qurumun rəhbərliyini aidiyyatı orqanlar da məsuliyyətə cəlb etmir. Ən azından bu qədər böyüyən problemi obyektiv araşdıran da yoxdur.\nSon bir neçə ayda isə “Azəriqaz” İB sayğaclarla daha bir fırıldağa əl atıb. Əvvəllər abonentin smartkartında ödənilən məbləğ tükənəndə sayğacdan kredit götürmək olurdu. İndi də mümkündür. Lakin indi götürülən kredit havaya gedir və abonentə qaz verilmir. Qaynarxəttə bir neçə dəfə zəng etdikdən sonra isə deyirlər ki, kartınıza minimum 5 manat yükləyin. Əgər abonent götürdüyü kreditdən istifadə edə bilməyəcəksə, onda bu kredit niyə verilir?\n“Azəriqaz” İB-nin abonentlərini “soyub soğan qabığına çevirmək” üçün fırıldaqları bunula da bitmir. Bütün deyilənlərə və şikayətlərə baxmayaraq qurum öz işindədir və şikayətlərə də heç əhəmiyyət vermir. Verəndə isə sadəcə özünü haqlı çıxardır. Yəni bu qədər şikayətin heç birinin əsli, üzü yoxdur, deyir…\nAşağıda təqdim etdiyimiz videoçarxda isə “Azəriqaz” İB-nin xalqa xidmətinin bariz nümunəsidir. Açığı bu böyük biabırçılığa qurumun verəcəyi reaksiya bizim çox marağımızı çəkir. Durub nə deyəcəklər? Deyəcəklər ki, videoda görüntülənənlər yalandır, şər və böhtandır?..\nRuslan Əliyev ölkə prezidentinin məmurların və dövlət qurumlarının xalqa qüsuruz xidmət etməsi ilə bağlı etdiyi çağrışlara beləmi cavab verir?.. “Azəriqaz” İB-nin direktörü yerlərdə kəndlərin qazlaşdırılması üçün hər evdən 8 000 manat tələb etməkləmi xalqa xidmət göstərdiyini iddia edir?..


İtaliyada əlverişsiz hava şəraiti səbəbindən ölənlərin sayı 18 nəfərə çatıb - AZƏRTAC – Azərbaycan Dövlət İnformasiya Agentliyi\nİtaliyada əlverişsiz hava şəraiti səbəbindən ölənlərin sayı 18 nəfərə çatıb\nRoma, 5 noyabr, AZƏRTAC\nİtaliyada son bir həftə ərzində hökm sürən leysan yağışlar və güclü fırtına səbəbindən ölənlərin sayı 18 nəfərə çatıb.\nAZƏRTAC İtaliyanın “thelocal.it” saytına istinadla xəbər verir ki, ölkənin Latsio, Kampaniya, Emiliya-Romanya, Veneto regionlarında, həmçinin bəzi əyalətlərdə leysan yağışlar və güclü küləklərlə müşayiət edilən əlverişsiz hava şəraiti hələ də hökm sürməkdədir.\nSiciliyada daşqınlar səbəbindən bir çox yollar bağlanıb. Şəhər merləri məktəblərin, ictimai parkların, yeraltı piyada keçidlərinin bağlanması barədə göstəriş veriblər.\nÖlkənin Veneto və Liquriya regionları təbii fəlakətdən daha çox ziyan çəkib. Genuya şəhəri yaxınlığında ölkənin məşhur kurort zonası sayılan Portofinoya yalnız dəniz yolu ilə getmək mümkün olub. Belə ki, balıqçı kəndinə gedən ana yolun çökməsindən sonra sakinlərin çıxışı üçün açılan qəza yolu da olduqca təhlükəli vəziyyətə gəlib.\nGenuya regionun qubernatoru Covanni Toti bildirib ki, bölgəyə on milyonlarla avro məbləğində ziyan dəyib. Bu məbləğ yekun nəticədə yüz milyon avroya qədər yüksələ bilər.\nAZERTAG.AZ :İtaliyada əlverişsiz hava şəraiti səbəbindən ölənlərin sayı 18 nəfərə çatıb


“Sərkisyan Ermənistanı bütövlükdə Rusiyaya icarəyə verdi” - Deputat - Günün Səsi "Sərkisyan Ermənistanı bütövlükdə Rusiyaya icarəyə verdi" - Günün Səsi\n“Sərkisyan Ermənistanı bütövlükdə Rusiyaya icarəyə verdi” - Deputat\n10 İyun 2016 14:27\n“Rusiya Ermənistanı hava məkanına nəzarət etməklə əslində, Qərbin Qafqaz və Xəzər bölgəsinə daxil olmasını əngələməyə çalışır”\n“Ermənistan açıq şəkildə etiraf etməyə məcburdur ki, o bir dövlət kimi formalaşa bilmədi”. Bunu Gununsesi.info-ya açıqlamasında millət vəkili Zahid Oruc Ermənistanın Hava Hücumundan Müdafiəsi sistemini Rusiya ilə birləşdirməsinə mövqeyini açıqlayarkən deyib. Onun sözlərinə görə, Ermənistanın xarici siyasəti, iqtisadiyyatı ilə yanaşı təhlükəsizlik sahəsini də başqa bir ölkəyə təklif etməsi artıq onun müstəqil dövlət statusunu itirməsinə dəlalət edir: “Ona görə də bu gün Ermənistanı idarə edən Serj Sərkisyan ölkəni bütövlükdə başqa bir dövlətə icarəyə verir”.\nMillət vəkili hesab edir ki, Rusiya Ermənistanı hava məkanına nəzarət etməklə əslində, Qərbin Qafqaz və Xəzər bölgəsinə daxil olmasını əngələməyə çalışır və Ermənistandan da bu məsələdə plastarm və alət kimi istifadə edir. “Onsuz da bu gün erməni ictimaiyyəti proseslərdən kənarlaşdırıldığından onların etirazı da nəticə vermir. Erməni xalqı yaxşı anlayır ki, sabah meydanlara çıxsalar, bunlar nəticəsiz qalacaq. Onlar da Ermənistanın artıq vassal bir əyalət olduğunun fərqindədirlər”, millət vəkili vurğulayıb. Politoloq Mübariz Əhmədoğlu da hesab edir ki, Ermənistan bu qərarı ilə özünü Rusiydan daha pis formada asılı vəziyyətə salmış oldu: “Bununla da Ermənistan öz hava məkanına nəzarət imkanını itirmiş olur. Çünki vahid Rusiya ilə Raket Əleyhinə Müdafiə sisteminə daxil olduğundan özü hər hansı formada müstəqil hərəkət emtək imkanına, nə də artıq hərəkətə yol verə bilməyəcək”.\nPolitoloq bildirdi ki, Ermənistan belə bir addıma atmaqla Avropa İttifaqı ilə imzaladığı açıq səma müqaviləsi də qüvvədən düşmüş olacaq. Ermənistan bu müqavilə əsasında ölkə müəyyən qədər də olsa investisiya cəlb edə bilmişdi, deyə M.Əhmədoğlu vurğuladı. Onun sözlərinə görə, Ermənistan Rusiya ilə bu sazişi imzalamaı 3-4 il idi ki, yubadırdı, ancaq sonra öz hava məkanını Rusiyaya təhvil verməyi qərara aldı. “Düzdür, bunun bir sıra səbəbləri var. Bir tərəfdən Ermənistan zəif olduğundan, onun texniki imkanları yetirmirdi, digər tərəfdən Rusiyanın təzyiqlərinə tab gətirməyib belə bir addıma getdi”- o qeyd etdi. Qeyd edək ki, Kollektiv Müdafiə Təşkilatı Müqaviləsinin (KMTM) baş katibi Nikolay Bordüja iyunun 8-də İrəvanda təşkilatın Təhlükəsizlik Şuralarının Katibləri Komitəsinin iclasından sonra bildirib ki, Rusiya və Ermənistanın birgə Raket Əleyhinə Müdafiə Sisteminin yaradılması layihəsi hər iki ölkənin qanunvericilik səviyyəsində nəzərdən keçirilir. Qeyd olunan sistemin yaradılması haqqında saziş 2015-ci ili dekabrında Ermənistan və Rusiya müdafiə nazirləri Seyran Ohanyan və Sergey Şoyqu tərəfindən imzalanıb\nPrevious Dünya İbrahim Tatlısəsi itirdi\nNext Ermənistan tərəfə keçən qadın geri qaytarıldı


Ana səhifə » Xəbər lenti\t» Rusiya Prezidenti əhalinin koronavirusa qarşı kütləvi peyvənd olunmasının tərəfdarıdır\nRusiya Prezidenti əhalinin koronavirusa qarşı kütləvi peyvənd olunmasının tərəfdarıdır\nRusiya Prezidenti Vladimir Putin koronavirusa qarşı peyvənd olunmayıb.\nAZƏRTAC xəbər verir ki, Prezident Vladimir Putin illik mətbuat konfransında bu barədə danışıb. Prezident qeyd edib ki, onun daxil olduğu yaş qrupuna aid insanlar üçün peyvənd preparatı hələlik yoxdur. Belə preparat hazır olan kimi, o da koronavirusa qarşı peyvənd olunacaq.\nHazırda Rusiyada yalnız 18-60 yaş qrupuna aid adamlar peyvənd edilir. Rusiya Prezidentinin 68 yaşı var.\nEyni zamanda, V.Putin əhalinin kütləvi peyvənd edilməsinin tərəfdarı olduğunu bildirib.


Quran məfhumları silsiləsindən (3.3) | islamic mənbələri\nQuran məfhumları silsiləsindən (3.3)\n3. Burada (bəzilərinin geniş söhbət açdığı kimi) göstərişin, əmrin qüvvədən düşməsindən danışmağa, yəni öncə İbrahimə (ə) İsmailin (ə) başını kəsmək əmr olunmuşdu, sonra isə qüvvədən düşdü şəklində izah etməyə lüzum yoxdur. Çünki diqqət yetirdikdə əmrin qüvvədən düşmədiyini, ləğv olunmadığını görürük. İbrahim (ə) yuxuda gördüyünü eynilə həyata keçirdi. O, oğluna: “Mən yuxuda gördüm ki, sənin başını kəsirəm”, – dedi. “Gördüm ki, Sənin başını kəsdim” demədi. Başqa sözlə, həzrət (ə) yuxuda işin bitmiş tam halını görməmişdi. “أَرَى أَذْبَحُكَ” və “أَرَى ذبَحتكَ” ifadələri arasında fərq var. O, yuxuda gördüyünə əməl etdi və işini sona yetirəcəyini güman edirdi. Lakin açıq-aşkar vəhy bu gümanı aradan apardı. Bu qurbanlıq Tövratda da (“Yaradılış” kitabı, 22-ci fəsil) nəql olunmuşdur.\nQuranda İbrahimlə (ə) bağlı başqa hadisələrdən də xəbər verilmişdir. Bunlardan biri dörd quşun Allahın əmri ilə hərzrətin məada əminliyi artması üçün dirilməsidir. Xatırla ki, İbrahim: “Ey Rəbbim, ölüləri nə cür diriltdiyini mənə göstər!” – dedikdə (Allah) : “Məgər (ölüləri diriltməyimə) inanmırsan?” – buyurmuşdu. (İbrahim: ) “Bəli, inanıram, lakin ürəyim sakit (xatircəm) olmaq üçün (soruşdum)”, – deyə cavab vermişdi. (Bu zaman Allah ona) buyurmuşdu: “Dörd cür (cins) quş götürüb (səhv salmamaq üçün) onlara diqqətlə bax, (onları parçalayaraq bir-birinə qatandan) sonra hər dağın başına onlardan bir parça at, sonra onları çağır, tez yanına gələcəklər. Bil ki, Allah yenilməz qüvvət, hikmət sahibidir!” (“Bəqərə”, 260)\n“Səhihi-Müslimdə” (c. 2, İbrahimin (ə) fəzilətləri fəsli) Əbu Hüreyrənin Peyğəmbərdən (s) nəql etdiyi bir hədisdə deyilir: “Biz şəkk etməyə İbrahimdən (ə) daha haqlıyıq. O, Allaha: “Ey Rəbbim, ölüləri nə cür diriltdiyini mənə göstər!” – dedikdə (Allah) : “Məgər (ölüləri diriltməyimə) inanmırsan?” – buyurmuşdu. (İbrahim: ) “Bəli, inanıram, lakin ürəyim sakit (xatircəm) olmaq üçün (soruşdum)”, – deyə cavab vermişdi (“Bəqərə” 260).\nQeyd etməliyik ki, yəhudilər haqq olduqlarını göstərmək üçün “İbrahim (ə) bizdən idi, yəhudi idi”, – deyirlər. Xristianlar isə deyirlər: “İncilin gəlməsi ilə din xristianlara qayıtdığı üçün İbrahim (ə) xristiandır və bizdəndir”. Lakin hər iki iddia yanlışdır. Çünki Yəhudilik və xristianlıq Tövrat və İncil nazil olduqdan sonra meydana gəlmişdir. İbrahim (ə) isə onların hər ikisindən öncə yaşamışdır. Quranda bu haqda oxuyuruq: Ey kitab əhli, nə üçün İbrahim barəsində höcətləşirsiniz? Tövrat da, İncil də ancaq ondan sonra nazil edilmişdir, məgər başa düşmürsünüz? Bir baxın, siz o kimsələrsiniz ki, bildiyiniz şeylər barəsində mübahisə edirsiniz (bu aydındır) Bəs bilmədiyiniz şeylər barəsində niyə mübahisəyə girişirsiniz?! Əlbəttə, (həqiqəti) Allah bilir, siz bilməzsiniz! İbrahim nə yəhudi, nə də xaçpərəst idi. O ancaq hənif (batildən haqqa tapınan, haqqa yönəlmiş olan) müsəlman (Allaha təslim olan) idi və (Allaha) şərik qoşanlardan deyildi (“Ali-İmran”, 65-67). Sözügedən kitabın müəllifi yəhudiliyin yaranmasını İbrahimə (ə) nisbət verməkdə yanılmışdır.\nƏli Əkbər Qurəşi\nÇevirən: Maqsud Sayil\nQuran məfhumları silsiləsindən (3.2)


"Xitozan" dərmanı 18489\nElana düzəliş et Elan № 18489Tarix: 23.11.2015Baxış sayı:76\nXanımlar və cənablar. Yəqin ki,dərinizdə,üzünüzdə müxtəlif ləkələr,səpkilər,yanıqlar,çapıqlar olur. Orqanizminizdə immunitet çatışmazlığı olur. Mədənizdə qastritdən,mədə turşuluğundan əziyyət çəkirsiz. Bu zaman külli miqdarda pul xərcləməyə,müxtəlif kimyəvi tərkibli preparatlar qəbul edərək qaraciyərinizi zədələməyə məcbur olursuz. Bəzən onlar da heç effekt vermir.Ama bunun xilas yolu bizdədi. Xitozan Tərkibi qırmızıayaq xərçənginin qınından hazırlanıb.Orqanızmi hüceyrə səviyyəsində təmizləyir.Bütün orqanizmi bu vaxta qədər istifadə edilən kimyəvi dərmanlardan təmizləyir.Əməliyyatdan sonra sağalma prosesini tezləşdirir. Mədə yaralarında, qastritdə, mədədə turşuluq olanda çox gözəl effekt göstərir, çunki ph I normallaşdırır.Onkoloji xəstəliklərdə çox gözəl təsir göstərir.Əgər təzə yaranıbsa sağaldır, eger çoxdandırsa yayılmasının qarşısını alır.Zəhərələnmədə çox gözəl effekt verir (kapsulu açıb su ilə qarışdırıb içmək). Süni dəri əmələ gətirmə qabiliyyəti olduğu üçün bütün yanıqlarda, çapıqlarda, yaralarda super effekt göstərir.İnsulin ifrazını yaxşılaşdırır, təzyiq xəstəliyində gözə effekt göstərir.Qaraciyərin funksiyasını yaxşılaşdırır, immuniteti artırır, baş ağrılarını götürür, qan təzyiqini aşağı salır.Dəri səpkilərində üzə maska kimi de istifadə edilir. Əks gösəriş: 12 yaşına qədər uşaqlara məsləhət deyil. Xitozan və ikiqat selilozanı bir proqramda təyin etmək olmaz. Kapsul şəklindədir, 100 ədəd.\nTecili boyrek donoru oluram +1 Bakı • Yasamal r 25 000 azn\nDonor oluram Bakı • Binəqədi r 5 000 azn\ntecili olaraq donur Bakı • Yasamal r 1 azn


Təhsil Problemləri İnstitutunda müzakirə\nOktyabrın 24-də Təhsil Problemləri İnstitutunda "Təhsildə müasir idarəetmənin prinsipləri" mövzusunda məktəb direktorlarının və bir qrup institut əməkdaşının iştirakı ilə görüş keçirilmişdir. İnstitutun direktoru, hüquq üzrə fəlsəfə doktoru Qulu Novruzov müzakirədə "Azərbaycan Respublikasında təhsilin inkişafı üzrə Dövlət Strategiyası"ndan irəli gələn vacib məsələlərdən danışdı. İnstitutun direktoru bildirdi ki, gələcəkdə 12 illik təhsil sisteminə keçidlə əlaqədar hazırkı kurikulumun məzmununda müəyyən dəyişikliklər də gözlənilir.\nNatiq bildirdi ki, "Azərbaycan Respublikasında təhsilin inkişafı üzrə Dövlət Strategiyası"nın üçüncü strateji istiqaməti təhsildə nəticələrə görə cavabdeh, şəffaf və səmərəli idarəetmə mexanizminin yaradılmasını nəzərdə tutur. Bunun üçün daha yaradıcı və bütün mexanizmləri özündə əks edən idarəetmə modelini yaratmaq zamanı gəlib. Bu modelin yaranması üçün tədris işində özünü doğrultmuş, təcrübəsi, nəticəsi və göstəriciləri ilə seçilən yenilikçi məktəb direktorlarının dəstəyi lazımdır. Bunun üçün də məhz beynəlxalq arenada təmsil oluna biləcək bir idarəetmə modelini hazırlamaq müzakirənin əsas prioritet məsələlərindən biri olduğunu vurğuladı.\nMüzakirədə MTTYM rəhbəri Elmina Kazımzadə, mərkəzin əməkdaşı Ülviyyə Mikayılova, 132-134 nömrəli təhsil kompleksinin direktoru Sara Xanlarova, 220 nömrəli məktəb-liseyin direktoru Almaz Əsgərova, Heydər Əliyev adına liseyin direktoru Fikrət Xəlilov, "Zəngi" liseyinin direktoru Bayram Heydərov, 83 nömrəli məktəb-liseyin direktoru Nəbi Mahmudov, fizika-riyaziyyat və informatika təmayüllü liseyin direktoru Tarıyel Talıbov, 6 nömrəli tam orta məktəbin direktoru Gülşən Orucova, 27 nömrəli tam orta məktəbin direktoru Cəmilə Ramazanova, 46 nömrəli tam orta məktəbin direktoru Sevinc Budaqova, 189-190 nömrəli tam orta məktəbin direktoru Ceyran Quliyeva, 263 nömrəli tam orta məktəbin direktoru Nəsimi Abbasov iştirak edirdilər.\nMövzu ətrafında maraqlı müzakirələr aparıldı. Məktəb direktorları bu müzakirənin məhz TPİ-də baş tutması və vacib məsələyə toxunulduğu üçün institutun rəhbərliyinə təşəkkürlərini bildirdilər. Bundan sonra idarəetmə ilə bağlı bu cür toplantının TPİ-də davamlı olaraq keçirilməsini arzu etdilər, "Təhsildə müasir idarəetmənin prinsipləri" mövzusuna dair rəy və təkliflərini söylədilər.


Ukraynanın Mirqorod şəhərində Azərbaycan mədəniyyəti və milli mətbəxi təbliğ olunub VİDEO - AZƏRTAC – Azərbaycan Dövlət İnformasiya Agentliyi\nMirqorod, 20 sentyabr, AZƏRTAC\nUkraynanın Mirqorod Şəhər Günü və şəhərin alman faşistlərindən azad olunmasının 78-ci ildönümü münasibətilə keçirilən tədbirlərdə Azərbaycan mədəniyyəti və milli mətbəxi təbliğ olunub.\nAZƏRTAC xəbər verir ki, şəhərin mərkəzində Ukraynada yaşayan etnik xalqların iştirakı ilə keçirilən milli mədəniyyət festivalının açılış mərasimində ölkəmizin Ukraynadakı səfiri Elmira Axundova, Mirqorod şəhərinin meri Sergey Solomaxa, səfirliyimizin müşaviri Sabir Rzayev, Azərbaycanın və digər ölkələrin diaspor fəalları, şəhər sakinləri iştirak ediblər.\nQonaqları salamlayan şəhər meri ilk öncə Mirqorodun alman faşistlərindən azad olunmasında canlarını qurban verənləri xatırlayaraq bildirib ki, Şəhər Günü, parlaq bir gələcək üçün həyatını qurban verənlərin anım günüdür. “Şəhər Günü, doğma şəhərimizə olan sevgimizi etiraf etməkdir. İndi Mirqorod dolğun bir həyat yaşayır. Şəhərin ən böyük sərvəti siz, sakinləri - xeyirxah, vicdanlı və çalışqan insanlarısınız. Sizin birgə səylərinizlə şəhərin bənzərsiz bir görüntüsü yaradılır, tarix qorunur və gələcəyi qoyulur”, - deyə Sergey Solomaxa əlavə edib.\nMirqorodun azərbaycanlılar üçün sevimli şəhər olduğunu deyən səfir Elmira Axundova isə qeyd edib ki, bu şəhərdə güclü Azərbaycan diasporu da fəaliyyət göstərir. Hər il müalicə məqsədilə Mirqorod şəhərinə azərbaycanlılar təşrif buyurur.\n“Bu gün Mirqorod alman faşistlərindən azad olunmasının 78-ci ildönümünü qeyd edir. Bu günlərdə Azərbaycan da öz torpaqlarının bir qisminin erməni faşistlərindən azad olunmasının bir illiyini qeyd edəcək. Azərbaycan və Ukrayna həmişə bölgədə sülhün tərəfdarı olub. Mirqorodda keçirilən bayram tədbirlərində dünya xalqlarının icmalarının iştirakı da sülhün tərənnümünün bariz nümunəsidir”, - deyə səfir əlavə edib.\nAçılış mərasimində çıxış edən Sabir Rzayev və digər rəsmilər Mirqorod şəhər sakinlərinə öz təbriklərini çatdırıblar.\nSonra beynəlxalq festivalda tədbirin təşkilatçıları Ukraynada Müslüm Maqomayev adına Mədəniyyət Mərkəzinin rəhbəri, Ukraynanın Xalq artisti Qurban Abbasov və müğənni Natalya Kudyaşova Azərbaycanın musiqi kompozisiyası ilə çıxış ediblər. Festivalda, həmçinin digər ölkələrin nümayəndələri yerli musiqi və rəqslərini təbliğ ediblər.\nDaha sonra mer Sergey Solomaxa, səfir Elmira Axundova nümayəndə heyəti ilə birgə Azərbaycanın milli mətbəxi və musiqisini tərənnüm edən stendə baxış keçiriblər. Birləşmiş Ukrayna Azərbaycanlıları Konqresinin Mirqorod şəhər təşkilatının sədri Zamir İsmayılov və digər diaspor fəalları tərəfindən təşkil olunan “Azərbaycan” stendində plov, dolma, qutab və paxlava şəhər sakinlərinin və qonaqlarının marağına səbəb olub.\nAZERTAG.AZ :Ukraynanın Mirqorod şəhərində Azərbaycan mədəniyyəti və milli mətbəxi təbliğ olunub VİDEO